text:
Piscadonan ta protesta ley cu ta prohibi especienan cu nan sa gara
ORANJESTAD (AAN)– Recientemente gobierno a publica AB. 2017, no. 48, cu ta contene un lista di especie pa protehe. Varios especie nobo, awor ta prohibi y esakinan ta afecta piscadonan. Sr. Byron Boekhoudt a emiti un comunicado den cual e ta splica:
Ta trata particularmente di e siguiente especienan nobo cu ta protehi awor:
– Kreeft (Panulirus argus), Caribbean Spiny Lobster
– Gutu (Scaridea) Parrotfishes
– Tribon Martiu (Sphyrna mokarran), Hammerhead shark
– Tribon Martiu (sphyrna lewini), Scalloped Hammerhead shark
– Manta (Manta birostris), Manta ray
– Djukfes (Epinephelus itajara), Goliath grouper
– Yacupeper (Epinephelus striatus), Nassau grouper
– Buni (Thunnus thynnus), Atlantic Bluefin Tuna.
Decision di Minister di Medio Ambiente:
Gobierno a scohe pa apunta e lista bou di articulo 4 di Natuurbeschermingsverordening, AB.
1995 no. 2., den un LBHAM, cu no ta rekeri bay parlamento pues minister ta dicidi pone y igualmente por dicidi pa kita. Den articulo 6, enciso 1 di AB. 1995, no.2, ta prohibi pa mata of haci herida un bestia cu ta pertenece na un bestia cu ta menciona den articulo 4. Pues ningun di e especienan aki por ser pisca of mata of herida mas aki na Aruba.
Piscado di afo si por bende nan:
Dus conforme e lista, no por pisca e especienan ey mas y si bo pega uno na liña, tambe bo ta kibrando ley aki. Ironicamente, varios di e especienan aki si lo por wordo importa sin mas. Esaki lo crea e ora un situacion cu boto Venezolano (of otro luga) si por trece lobster of otro especienan aki pa gana placa aki, pero piscado humilde local no por hiba uno ni cas pa mata su hamber. Esaki ta inhusto contra piscado local.
Aplicacion straño di protocolnan internacional:
Minister di Medio ambiente y su Departamento di Medio Ambiente y Naturalesa, a usa como argumento, CITES y of SPAW protocol. Por ehempel kreeft, ta unicamente nombra den e protocol SPAW (tabel iii). Pero SPAW (tabel iii) y mayoria di protocolnan ta urgi regulacion, pero no prohibicion, dus e ta desproporcional y inhusto contra piscado aki na Aruba.
E protocol(nan) ta papia di traha cu grupo di interes (stakeholders), loke no a pasa aki. E protocol(nan) ta papia di concientisacion, cual tampoco a tuma lugar aki. E protocol(nan) ta papia di tene cuenta cu situacionnan manera cultura, tradicion y caracteristicanan local di e especie, esaki no ta e caso aki.
E protocol(nan) ta papia di haci estudionan regular, no tabata tin estudio debido na Aruba. Aki no a tuma consehonan di LVV y SCPH den e ley. Protocolnan no ta un obligacion pa prohibicion, pero ta urgi gobierno(nan) local pa implementa regulacion pa yuda protehe. Protocolnan internacional tin diferente tabel pa acapara diferente nivel di proteccion, masha poco ta prohibi totalmente y ta laga cada pais y autoridad local defini con e ta implemente.
Ta na Aruba so, kier automaticamente prohibi tur especie cu tin riba cualkier protocol mundial cu Hulanda ratifica. Poco pa no bias ningun pais den henter caribe a bay den e extremo di prohibi kreft of otro especienan. Gran mayoria y lugarnan manera e.o. Florida, Saba bank of Boneiro, unda si a studia e especienan, a scohe pa trece regulacion of zonificacion unda ta permiti captura.
Efecto desproporcional riba piscado local:
Na Aruba, ta bon conoci cu no tin pesca comercial cu ta mata especienan menciona na gran escala. Riba nivel regional of mundial, nos flota di boto piscado ta relativamente chikito compara cu region of mundialmente, e ta un fraccion masha chikito compara cu cantidad di piscado of nan flota na paisnan grandi.
E posibel impacto cu piscadonan local tin riba e especienan aki riba nan poblacion mundial of hasta regional, ta minimo (bou di 0.0001%). Hasta riba nivel local, e cantidad cu ta ser gara aki, ta chikito y improbable cu ta afecta nan poblacion di especienan cu ta regional of hasta mundial.
Prohibicion ta afecta piscado 100%:
Pero, e prohibicion si, ta afecta enormemente e piscadonan grandemente y 100%. E ta un medida desproporcional contra piscadonan humilde local. Riba nivel local, e desaroyo tanto riba tera como den awa cu mas movecion di vehiculo y turista den awa, como tambe cambio climatico, tin un efecto(nan) mucho mas grandi riba e poblacion di pisca of bida marina, cu e pisdadonan local por causa.
Especienan manera tribon, djukfes, yacupeper, manta, ta ser encontra poco biaha como un by-catch mas bien y unabes gara, ta dificil libera esakinan bek cu bida. No ta husto pa e piscado hañ’e confronta cu husticia door di esaki. Kreft, segun estudionan, no ta bou di presion door di nan biologia, esta cu nan ta reproduci jong y ta produci hopi webo. Nos ta cita di un estudio internacional:
“ Caribbean spiny lobsters are not classified as endangered or threatened, although they are listed on the SPAW protocol (UNEP undated). Aspects of their biology, such as relatively low age at sexual maturity, medium maximum age, and high reproductive potential, may contribute to a relatively low inherent susceptibility to fishing pressure (Cascorbi 2004). The fishery is regulated, including measures such as closures during spawning season, trap-reduction programs, legal size and bag limits. Also illegal in some countries is harvesting of egg-bearing females, and fishing with firearms or explosives.”
Leynan ambiental extremo:
Piscadonan ta sufri hopi caba bou di leynan extremo di medio ambiente cu a ser pasa na Aruba den forma scondi, durante transicion gubernamental, manera por ehempel e ley di spearfishing na 2001.
Prohibicion di especienan manera turtuga, calco y metodonan manera spearfishing den pasado a keda pasa cu ta afecta e pober piscado, sin cu te awe ainda a habri e peskerianan aki bek of sikiera haci estudio relevante di e posibilidad pa bolbe habri e peskeria of evalua e efectividad di e medida extremu como proteccion pa especienan envolvi.
Piscadonan ta sclama cu nan no por accepta mas prohibicion cu ta afecta nan porvenir mas. Piscadonan no kier keda persegui inhustamente door di husticia pa un ley cu no a bay conforme e propio normanan cu e tratadonan internacional ta exihi pa proteha “stakeholders”.
Peticion di piscadonan:
Piscadonan ta mira suficiente motibo pa gobierno coregi e ley of segura piscadonan local cu nan no por wordo persegui penalmente na momento di eherce piscamento den awanan teritorial.
Piscadonan ta haci un plegaria na e Minister encarga pa unicamente haci lo corecto den e caso aki.Piscadonan ta urgi Gobierno, particularmente, Minister encarga cu medio ambiente pa coregi inmediatamente e fayo cu e ley AB. 48 aki pa e no afecta piscadonan haciendo nan trabou, ofishi of tradicion.
Piscadonan ta urgi Gobierno, particularmente, Minister encarga cu medio ambiente pa coregi inmediatamente e fayo cu e ley AB. 48 door di informa Openbare Ministerie y Departamentonan di Polis y Guarda costa pa ningun piscado keda persegui legalmente pa kibra e ley aki, tanten cu no coregi esaki.


c: text/html

text:
Argentina mei pronto ta un lider di e grupo ATM negoshi. Ta bon na esakinan lokal, e tera por ta kla pa risibí entre 4,000 i 5,000 Di cerro automatic e sosten di pida vertaler.
Segun e KE i fundado di Disel Grupo, Sosten Polis, di Cerro automatic no solamente ta utilisá pa persona pa atrae plaka den aktivo, sino tambe pa e gasten di pida vertaler, kla uza bi en derechonan di e Cerro automatic di Boton.
"Mi No ta loke mi a yama manera ta convenci ku nos ta hasi uso di diferente tipo di esakinan di pago i un kambio (aktivo, grupo, i, en als, di skinanan di fieldat, etc) i e hende punto di kontakto pa un CERRO automatic bo por trans multiple pida, giro di plaka digitale di físiko i versa,"anunsiá Polis.
Desea di e Grupo ta un di esnan mas grandi di e ATM procedures na e Estudio uní, Mexico, Colombia i Spaña.
E desishon a wòrdu tumá pa e mes poko despues ku e gobernashon Reino a disidí di cambia e norma i permití na empeñonan priva di e Cerro automatic nan tènt i tènt.
Ta bon na e Moneda, CERRO automatic Kada, awor mi no tin ningun Beton Cerro automatic dispone di e stat di Bon Aparensia.

robotstxt: allowed

filter: keep


text:
Logro Krusial den preparashon di skol sekundario SKAIH Pre - Universitario
Èksamennan na inglés garantisá pa Caribbean Examinations Council
Willemstad
, 30 mei 2017.
Na 2015
Gobièrnu di Kòrsou, pa medio di un dekreto gubernamental, a bai di akuerdo pa finansiá ampliashon di SKAIH ku un skol sekundario pa enseñansa general avansá riba nivel di HAVO
/VWO
na Papiamentu despues ku gobièrnunan konsekutivo a bai di akuerdo ku ampliashon di e skol.
Aktualmente ta hasiendo tur preparashon nesesario pa por kuminsá na ougùstùs 2018.
Un di e retonan ku direktiva a enkontrá tabata pa buska alternativa pa un eksamen ekivalente na HAVO/VWO ku ta prepará e alumnonan pa enseñansa superior ku ta di mesun nivel ku HAVO/VWO i ku ta rekonosé dor di enseñansa superior internashonal e.o. den nos region, Merka
, Canada
i Ulanda.
Direktiva di FSHP a disidí, despues di deliberashon intensivo i konseho pa tuma dos desishon klave:
1. Skohe Ingles komo idioma di instrukshon banda di Papiamentu pa e skol ku ta prepará alumnonan pa skol sekundario general pre -universitario.
2. Skohe pa prepará e alumnonan pa eksamen riba nivel sekundario general pre -universitario kuanan ta:
- CXC
nivel C-SEC (Caribbean
Examination Council- Certificate of Secondary Education
)
- IB-D ( International Baccalaureate Diploma
di IBO
)
Diferente motibu a kondusí na e eskoho aki:
- e importansha grandi ku ingles ta hunga tantu lokal komo mundialmente i tambe na Ulanda den enseñansa superior pa kua ta prepará nos alumnonan.
- e ta mará na ròl ku idioma Ingles a bin ta hunga mas i mas den nos komunidat riba numeroso tereno bou di kua enseñansa , komersio , rekreashon i medionan sosial
- e importansha I nesesidat indispensabel di Ingles komo “Lenga Franca
” pa nos komunikashon ku mundu eksterior pa nos eksistensia.
- Caribbean Examination Council
ta un instituto di CARICOM
ku ta responsabel pa eksamen di 250.000 alumno riba nivel sekundario tur aña .
- CXC su eksamennan ta ampliamente rekonosé pa institutonan di enseñansa superior internashonalmente entre otro Caribe
, Merka, Canada, Inglatera i Ulanda.
- Nuffic-Europees Platform
a balorá eksamen CXC-CSEC riba nivel di HAVO .
- Nuffic ta e instituto Ulandes ku ta balorá diploma.
- Ku CXC e
alumno no ta keda sinta komo ku e sistema ta modular . E alumno ta prepará su mes pa un módulo den su mes “tempo”.
- “College
van Examens” ku ta responsabel pa èksamennan di HAVO I VWO serka nos ta rekonosé ku e kalidat di konstrukshon i standarisashon di e eksamennan di CXC ta fuera di tur duda. (relato anual 2013
, pág 18).
- IB-D e diploma di International Baccalaureate Organization
ta balorá riba nivel VWO plùs pa NUFFIC . Na e mihó Universidatnan di mundu e diploma ta altamente rekomendá.
Pa por prepará introdukshon di SKAIH Pre -universitario direktiva a aprobá un programa di introdukshon di 17 proyekto di kua un di e proyektonan ta enserá prepará introdukshon di e kuríkulo ku ta basa riba e sistema di CXC.
E programa aki a keda entregá na Gobièrnu di Kòrsou pa duna ehekushon na e dekreto gubernamental di 2015.
Den kuadro di e trabounan di preparashon ku mester bai tuma lugá i pa sera konosí ku sekretariado di CXC, direktiva di FSHP i Sekretariado CXC a kumbiní pa tené kòmbersashonnan na Barbados
kaminda a trata e proyekto a fondo.
Na e reunion a asistí staf kompleto di CXC konsistiendo di e máksimo miembro ehekutivo Dr. Glenroy Cumbertach, sostené dor di Dr. Stephen
Savoury director operations, Dr Kemaul Persaud Director
of Corporate
Sevices , dr Rodney Payne
i dr. Yolande Wright ámbos di büró di eksamen . Via skype a partisipá dr. Carol Granston
(JAMAICA) ku ta hefe suplente di CXC i bou di kua FSHP lo kai direktamente. CXC a ratifiká nan desishon previo ku nan a palabrá ku defuntu Dr Frank Martinus
pa sostené direktiva di FSHP riba tur faseta di nan programa eskolar pa logra SKAIH Pre -Universitario.
CXC ta en espera di firmamentu ofisial dor di Gobièrnu di Kòrsou di e MOU
, ku CXC a entregá despues di deliberashonnan ku gobièrnu di Kòrsou aña pasá, di moda ku por determiná e struktura i kuminsá ku e proseso di koperashon.
Ku sertifikashon di SKAIH su eksamen i diploma na ingles bou di supervishon di CXC-CSEC, lo garantisá ku nos studiantenan ku kier sigui nan estudio na ingles pero alabes konservá nan idioma i asina hasi mihó konekshon ku mundu i haña entrada na enseñansa superior rònt mundu.
Direktiva di FSHP
reportahe Armand
hellement pa Tico
Vos
- published: 31 May 2017
- views: 157


text:
ORANJESTAD – Parlamento a aproba e mocion di AVP pa ‘cancela den forma definitivo’ e plan pa independiza scolnan publico cu 18 vota pro y 2 a vota contra. Mes momento e mocion ta pidi pa informa scolnan publico y persona di scolnan publico di e decision pa cancela den forma definitivo e plan di independisacion di scolnan publico. E cancelacion definitivo di e plan aki ta inclui e plan pa independisa Colegio EPI.
SLA PA RED
E mocion aki por ta un sla pa partido RED y su minister Rudy Lampe mirando cu ta su persona a inicia e proceso pa independisa DPS, esta Dienst Publieke Scholen. No ta conoci ki efecto esaki lo tin pa cu e gabinete, pasobra un mocion no ta un ley y ta simplemente un deseo pa keda ehecuta. Sinembargo den e caso aki mayoria di Parlamento a vota contra, pues mientras cu e no ta un ley y cu minister por te cierto caminda sigui cu e plan, e no tin sosten den Parlamento y si e mester e sosten aki pa pasa e ley, e lo no tine. Por lo menos no awor. No ta conoci si despues di un tempo ora cu tin mas informacion, cu e desicionan di diamars anochi por cambia. Lesa e mocion AKI.
ORANJESTAD - Venezolanonan residencia na Aruba awe mainta a cuminsa vota pa e eleccion presidencial di e pais. Tin un total di 1132 Venezolano registra na Aruba cu por vota. No obstante e peticion di e grupo opositorio, un grupo ya a acudi for di 8'or pa bay vota. Tur cos ta marcha bon segun e consul encarga, Amabel Lugo. E votamento ta sigui te awe tardi 6'or, unda cu fuera di e actual presidente Nicolas Maduro, por vota pa tres otro candidato.
ORANJESTAD – Gobierno di Aruba a inicia un investigacion pa e posibel fuente di noticia falso riba asilo politico di un dia prome. Asina minister responsabel pa telecomunicacion Chris Romero a informa den un comunicado diabierna. Segun e comunicado, “a tuma e pasonan necesario pa cuminsa cu un investigacion pa saca afor di unda e informacion incorecto aki lo a sali”.
ORANJESTAD – Contrario na rumornan falso cu a keda suministra na algun canal di television local y den cierto medio cu Venezolanonan na Aruba no por vota pa e eleccion presidencial diadomingo, Consul interino Venezolano na Aruba Amabél Lugo a sigura NoticiaCla cu e Venezolanonan registra localmente por vota sin ningun problema. A lamenta e hecho cu a purba difundi informacion falso pa crea un polemica sin cu ta necesario.
ORANJESTAD – E informacion cu a sali for di ayera cu gobierno ta dunando asilo politico na Venezolanonan, no ta cuadra. Asina prome minister di Aruba Evelyn Wever Croes a sigura den un conferencia di prensa diahuebs mainta tempran. E informacion eroneo cu a keda publica riba e.o. whatsapp a causa cu awe mainta tabatin centenares di persona na e edificio di DIMAS pa busca e asilo politico aki. Pero nada di esaki no ta berdad segun Wever. Mes momento Wever ta confirma si cu e situacion ta uno fastioso y delicado.
ORANJESTAD – Minister di deporte Dangui Oduber tabata desapunta den e sentencia di huez di awe riba e caso di Fundacion Lotto pa Deporte. Esey el a bisa NoticiaCla diarason anochi ainda. Ademas e la bisa “Mi no por kere ni imagina cu huez kier sinta riba stoel di minister y stroba un minister di haci su trabou”. Segun e mandatario, na momento cu el a constata irregularidadnan cu fondonan di Lotto pa Deporte, el a manda un carta pa e bestuur y bisa nan esaki no por! “Basa riba esaki e bestuur a dicidi di hibami corte pa asina prohibi mi di haci pregunta, pidi cuentanan annual y otro documentonan” Oduber a bisa. “ Mi ta lamenta cu e sentencia aki huez ta habri caminda pa otro bestuurdersnan tambe haci negoshi a la toko den toko!” e mandatario a finaliza bisando. E mandatario ta referi na e sentencia cu a keda dicta awe mainta y riba cual NoticiaCla a raporta anteriormente caba. Lesa e sentencia AKI.
ORANJESTAD – Tin radio nan di polis ta circulando rond na Aruba cu no ta ‘den man di polis’, y minister di husticia Andin Bikker diaranson a confirma na NoticiaCla cu e asunto a yega na ‘su oido’. “Tin un investigacion andando interno” Bikker a bisa, y a bisa mesora cu ta pesey e no ta comenta mas hopi riba e tema aki. “E tin nos atencion, pero mi no ta comenta mas ariba pasobra mi ta kere e por ta contra productivo y ta stroba e investigacion”, e mandatario a sigui bisa. A bisa cu tur radio di polis ta registra y esnan cu pa un of otro motibo a wordo perdi, a wordo desactiva” e mandatario a sigui bisa.


text:
Diadomingo ultimo, Scherm Amateur Bond Aruba a celebra Dia di Betico cu nan torneo anual cu a tuma luga den e acomodacion deportivo di IBISA San Nicolas. Mester bisa cu atletanan di e diferente clubnan di esgrima manera Universal Fencing Club, Scherm Club Brazil, Centro Deportivo Playa y Don Bosco Knights/Beau-Gest a bataya den e competencia di Wapen: Degen.Despues di un bon bataya cu e atletanan di e diferente scolnan a hiba contra otro esnan cu e sobresali mas cu claro a triunfa e mainta aki.
Den e Categoria #1 nos tin na prome luga Myron Balentin, na di dos luga a keda Gabriela Concalves mientras na di tres luga a termina Carlos Concalves. Den e categoria #2 nos tin e prospecto Nykiana Thompson cu a termina como e number uno, na di dos luga a keda Desmond Tromp y na di tres luga nos a haya Gabriela Concalves. Den e categoria #3, nos tin na prome luga un bes mas e hoben prospecto Nykiana Thompson, na di dos luga Yiyu Chen y na di tres luga Shawndrella Blanco. Por ultimo a bringa den e categoria #4, aki nos tabata tin Alex Wever cu a sali na di prome luga, sigui pa Yiyu Chen cu e keda na di dos lugar y Shawndrella Blanco cu a termina na di tres luga.
Lotto, e loteria di Aruba kier a manda un palabra di pabien na tur e ganadonan,e mayornan y e boluntarionan cu e yuda hasi e Dia di Betico uno exitoso pa e deporte di esgrima.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Evelyn Wever-Croes despues di reuni cu CAFT
ORANJESTAD (AAN): Parlamento a reuni diaranson merdia cu CAFT den un reunion di cual su contenido mester keda secreto.
“Mi mester bisa si cu mi ta mas preocupa pa e situacion financiero di nos pais. Mi no por bai den contenido di e reunion, pero mi lo menciona solamente algun conclusion cu Caft a publica den nan rapportnan anterior.
MEGA DEB
Den aña 2016 e MEGA DEBE di pais Aruba ta sigi crese, a subi te na 83% di GDP (fin di 2015 e tabata 82%, pues e ta sigui subi). Esey kiermeen cu di cada florin 83 cen ta bai pa paga debe y 17 cen SO ta resta pa paga gastonan. Tempo cu MEP a sali for di gobierno, el’a laga esaki 42%. Den e 7 añanan di gabinete Mike Eman el a redobla e debe.
Consecuencia di e mal maneho aki di gabinete Mike Eman ta cu nos pueblo mester paga interes gigantesco riba MEGA DEBE. Na interes riba e MEGADEBE pueblo ta paga Afl 209 miyon florin, cu ta 16% di tur e gastonan di gobierno (na 2015 e tbt 15%). Imaginabo si gabinete Mike Eman no a redobla e MEGA DEBE, lo awor nos ta pagando mitar di e suma aki na interes, y nos lo ta resta tur anja mas di 100 miyon florin pa inverti den por ehempel combati criminalidad y mehora nos scolnan.
PPP
Pa loke ta e PPP Caft ta URGI gobierno pone un norm, un maximo, maske ta esun mas halto pasobra tur pais na mundo cu tin PPP tin un norm. Caft a propone pa Aruba maximalisa e pagonan di PPP na 1.5 pa 2% di gastonan. Pero gabinete Mike Eman ainda no kier bin cu un norm.
DEAL CU CITGO
Pa loke ta e deal cu Citgo Caft a expresa e mesun preocupacionnan cu MEP a expresa durante e debate publico: Caft a exigi di gobierno un estudio pa analisa tur e riesgonan di e proyecto: e entradanan di e refineria pa pais Aruba, e riesgonan di garantianan pa pais Aruba y “what if”, kico lo pasa si e pipa di gas no keda cla, si e garantianan wordo geclaim, etc. CAFT a exigi tambe un MER rapport di e refineria pa sa e impacto riba medio ambiente.
MAS GASTONAN
Tambe Caft ta pidi atencion pa demas gastonan. Apesar di e medida di Bazv ainda AZV tin un tekort di 16 miyon y ta pueblo mester bai paga esaki.
Ademas gobierno no a baha su gastonan di personal, manera cu gobierno mes a acorda cu Caft.
Tur e motibonan aki a lagami hopi preocupa. Mi a kere cu nos finansas publico tabata bayendo den bon caminda, pero awor ta resulta cu Gobierno no ta hasiendo suficiente pa mehora finansas publico!
Nos lo bai atende esaki cu minister Bermudez mas pronto cu ta posibel den Parlamento” lider di MEP Evelyn Wever-Croes a duna di conose.


text:
Colegio EPI unit Ciencia & Tecnologia a tene su Open Dag
Siman pasa Colegio EPI unit Ciencia & Tecnologia a organisa 2 Open Dag pa e klasnan di tercer aña di scolnan MAVO di Aruba.
E meta di e Open Dag aki ta pa laga e alumnonan di 3e klas MAVO cera conoci cu e diferente opleidingnan tecnico cu Unit Ciencia & Tecnologia ta ofrece cu ta Bouwkunde, Electrotechniek y Werktuigbouwkunde.
Ta trata aki especificamente e alumnonan cu ta hayando Natuurkunde y Wiskunde den nan tercer aña y ta hustamente locual Unit Ciencia & Tecnologia ta exigi como parti di nan pakete di materia pa por drenta nan scol.
Ariba e prome dia a ricibi 410 alumno di scolnan pabou di brug manera La Salle College, Juliana School, Mon Plaisir College y Colegio San Antonio. Ariba e di dos dia a ricibi e scolnan di pariba di brug cu ta John Wesley College, Abraham de Veer School, Colegio San Augustin y Filomena College. Maria College tambe a join e grupo aki pa un totaal di 411 alumno.
For di mainta trempan a cuminsa bishita e diferente klasnan y werkplaatsen di Unit Ciencia & Tecnologia. Pa termina e dianan exitoso aki nan a goza di tremendo musica di un studiante DJ di Unit Ciencia & Tecnologia.
Management, docentenan y demas personal di Unit Ciencia & Tecnologia a keda satisfecho di por a brinda bon informacion di e opleidingnan y ta spera di por a contribui na un bon escogencia di estudio di e alumnonan cu a bishita.
Proximo anochi di informacion di Colegio EPI en general y cu ta habri pa publico en general lo tuma lugar na luna di maart 2014. Pa mas informacion tocante un di e opleidingnan menciona por bishita nos pagina na www.epiaruba.com/opleidingen of yama na 5258750.


text:
Afr4cho
'Afr4cho' se parece a 'afrecho', ¿Con afr4cho querías decir afrecho?
Afr4cho tiene 7 letras
Definición de afrecho aquí
Resultados de búsqueda:
Resultados de imágenes:
Youtube: afr4cho
Nube de palabras :
- afrecho zfrecho sfrecho wfrecho qfrecho adrecho acrecho avrecho agrecho atrecho arrecho afeecho afdecho affecho aftecho af5echo af4echo afrwcho afrscho afrdcho afrrcho afr4cho afr3cho afrexho afrevho afrefho afredho afrecgo afrecbo afrecno afrecjo afrecuo afrecyo afrechi afrechk afrechl afrechp afrech0 afrech9


text:
Pronostico di tempo ta indica cu tempo lo ta levemente te parcialmente nubla y generalmente seco. Den marduga y diahuebs: parcialmente nubla cu chens pa un awasero pasahero.
Temperatura maximo 32 grado Celsius y temperatura minimo 26 grado Celsius.
Solo lo baha awe nochi 06:56 pm y lo sali mañan mainta 06:16 am.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia fuerte te duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Den proximo 24 ora no ta spera mucho cambio den e tipo di weer cu tin actualmente. Sinembargo, durante di oranan di marduga y mainta trempan temporalmente mas nubia lo pasa over for di cual por cay un awasero localmente. Stof fini suspende den aire lo keda mengua visibilidad un poco den proximo dianan.
Condicion di lama:
Olanan di lama lo ta for di direccion oost cu haltura di 4 te localmente 7 pia; e olanan di mas halto lo ta na costanan oost, noordoost te noordwest di e isla. Operadornan di boto chikito ta wordo suplica pa tene esaki na cuenta.
Temperatura di superficie di lama: 26 grado Celsius.
Fenomenonan special: ningun
Potencial di awasero pa proximo 24 ora: 1 mm of menos;
Registracion di temperatura (Celsius) y awasero (mm) den ultimo 24 ora:
Airport max 32 / min 26 / 0.0
Pronostico di tempo pa proximo dianan di siman:
parcialmente nubla, levemente stofferig y generalmente seco. Biento lo ta for di direccion oost y modera te basta fuerte; den dia fuerte te duro, posiblemente tin bez hopi duro den rafaga;
temperatura max / min lo ta: 32/27


text:
Dianan 10-11-12 di Mei 2018 Papaya Ranch a organisa su XX Torneo Internacional di Bolas Criollas na Aruba cu participacion di Boneiro, Corsou y Aruba.
Boneiro a bini cu un delegacion di 17 ekipo, Corsou cu 16 ekipo y Aruba cu 21 ekipo, pues un total di 54 ekipo y 120 wega den 3 dia.
Diahuebs mainta durante apertura Grupo Melodia a toca himno di cada pais y despues a sigui cu sake di prome bola door di Presidente saliente di Papaya Ranch, sr. Dolf Boekhoudt.
Ekiponan a bataya fuerte pa asina diasabra por tin e siguiente resultado:
DAMAS:
Campeon: Rolling Ball AUA
Sub-Camp: Queen Bees AUA
3e lugar: Las Hermanas CUR
4e lugar: The Gems BON
Mihor boche: Gina – Queen Bees AUA
Mihor arime: Doris- Rolling Ball AUA
Ekipo mas disciplina: Gold Finch BON
CABALLEROS:
Campeon: Fugada CUR
Sub-Camp: Querendones AUA
3e lugar: Tira Malo Pega Bon AUA
4e lugar: NRS BON
Mihor boche: Xamiel – Fugada CUR
Mihor arime: Boggy – Fugada CUR
Ekipo mas disciplina: Fabarma CUR
E torneo tawata uno exitoso y bon bishita y a clausura cu animacion musical di Tsunami unda tur bishitantenan a goza un bol!
Papaya Ranch ta gradici ekiponan di Boneiro, Corsou y Aruba pa na participacion, su patrocinadornan y miembronan pa haci e torneo uno exitoso, DANKI!!


text:
ROTTERDAM, Hulanda- Luud Lubbers, ex premier di Hulanda, a fayece diaranson rondona pa su señora y su yiunan. E tabata tin basta tempo malo.
Lubbers, un cristian democrata, tabata lider di tres gabinete. Prome cu esey ta tabata e.o. minister di Asuntonan Economico, miembro di Tweede Kamer y lider di Fraccion di CDA. Despues di su carera den politica, el tabata professor y Hoge Comissaris pa Refugiadoann na Nacionnan Uni. E tabata envolvi tambe den dos formacion di un gabinete nobo na 2006 y 2010.
“E noticia tristo aki di e fayecimento di ex premier Ruud Lubbers a bin di sorpresa”, segun premier Mark Rutte ariba su cuenta di Facebook. “Hulanda a perde un gran estadista.
Ruud Lubbers tabata pa Rutte un Europeo convenci y un ciudadano mundial. “Den un tempo unda cu mundo tabata yena cu tensionnan internacional, el a sa di pone Hulanda ariba mapa mundial. E tabata wordo masha admira te hasta pafo di nos fronteranan”.
Fuente: https://www.rtlnieuws.nl


text:
NOS TA REZA
CONFESHON SERCA UN SACERDOTE
Reconciliacion of Confesion ta e sacramento, den cua Hesus pa medio di un sacerdote ta pordona e picanan, cu a comete despues di Bautismo. Asina nos ta reconcilia cu Dios y cu nos rumannan cristían. Laga nos analisa loke Hesus a bisa su Apostelnan (no na e pueblo...
———
ORASHON PA ENFERMONAN
Senjor Hesus,
nos ta kere cu bo ta bibo i resucita.
Nos ta kere cu realmente bo ta presente den Santisimo Sacramento di altar i den cada un di nos. Nos ta alaba Bo,nos ta adora Bo, pasobra bo ta bini serca nos, manera e pan bibo cu a baha for di Shelo. Abo ta plenitud di bida,...
———
SAN MIGUEL ARCANGEL, DEFENDE NOSDEN BRINGAMENTO
CONTRA MALICIA Y ENGANO DI DIABEL.SEA NOS PROTECION,
PA DIOS MANDA RIBA DJE,NOS TA PIDI HUMILDEMENTE,Y
ABO PRINS DI EHERCITO CELESTIAL,MANDA CU PODER DIBINO
DEN FIERNO SATANAS Y OTRO MAL SPIRITO,CU TA RONDIA DEN
MUNDO PA PERDICION DI ALMANAN.AMEN


text:
Mayoria di pica di insecta ta inofensivo. Sin embargo, bo por core peliger directo masha bon. Esey ta e caso, por ehempel, si un maribomba of un bij pica bo riba bo lenga of na bo garganta. Esaki por sosode ora e insecta bula bay den bo boca of si bo hay'e accidentalmente den bo boca ora bo ta bebiendo algo.
Tambe bo por ta hipersensibel pa pica di maribomba of di bij. E ora ey no ta importa unda nan pica bo. Esaki semper por ta peligroso, esta, pa motibo di e reaccion fuerte di bo curpa. Reaccionnan cu ta indica tal hipersensibilidad ta:
- biramento malo
- hinchamento di lip y di klep di wowo
- grawatashi
- caymento flou
- problema cu halamento di rosea (atake di asma)
Carpata ta insecta cu ta pega nan mes den e cuero y cu ta alimenta nan mes cu sanger di hende of di bestia. Un mordi di carpata por ocasiona un infeccion, pa motibo cu e carpata ta contagia cu un bacteria.
E ora ey bo ta haya un infeccion di cuero rond di e carpata (sintoma: e cuero ta bira cora y bo ta haya keintura). Mester trata esaki cu antibiotico y mester ranca e carpata for di e cuero.
CUIDO PROPIO:
LOKE BO MES POR HACI
Mayoria di pica di insecto no tin mester di tratamento. Grawatashi iritante bo por trata cu un unguente refrescante cu ta obtenibel na botica, Ta miho pa no uza un unguente of crema cu ta contene un antihistarninico. Esey por causa hipersensibilidad y net esey ta causa grawatashi.
Den caso di un pica di maribomba, bet e pica cu binager. Den caso di un pica di bij, saca e puy sin primi e sakito cu veneno, uzando un pincet cu masha cuidou. Djey bo ta bet e cu amoniak dilui (cu awa).
Si tin un carpata pega, bo por kit'e huntand'e cu vaselin of cu manteca. Esaki ta corta su rosea obligand'e pa laga los. Esaki por dura basta ora si. No purba ranc'e afo sin mas. Esey por tin como consecuencia cu e curpa por kibra for di e cabes, haciendo mas dificil pa ranca e cabes for di e cuero.
TUMA CONTACTO CU BO DOKTER DI CAS
- Si bo no por logra saca e puy di bij of ranca e carpata.
- Den caso di un mordi di carpata, si e cuero rond di e mordi bira cora despues di algun dia of siman.
TUMA CONTACTO CU BO DOKTER DI CAS INMEDIATAMENTE
- Den caso di un pica di insecto riba bo lenga of na bo garganta (tambe parti pafo).
- Si bo ta hipersensibel pa pica di insecto.
- Si, despues di un pica di insecto, bo haya un atake di asma cu halamento di rosea cu ta piep.
- Si bo haya blaar of erupcion na otro parti di bo curpa cu caminda e insecto a pica bo.
- Si bo bira malo.


text:
Juan Carlos Huerta, un periodista di radio y television di e estado Mexicano Tabasco, den sur di e pais, a ser asesina ayera mainta pa un grupo di homber arma ora e tabata sali di su cas, segun informacion di fiscalia di e estado.
Di acuerdo cu e prome informenan, Juan Carlos Huerta a topa cu un emboscada, opera cu dos auto ora e tabata sali y a tira por lo menos cuatro biaha riba dje.
Gobernador di Tabasco, Arturo Núñez,a confirma e suceso, sigurando cu “nan a yega pa mat’e.” Na e luga a yega tambe e fiscal di estado, Fernando Valenzuela Pernas.
Huerta tabata e titular di e programanan local Notinueve y Panorama Sin Reservas, un di e noticieronan di corte politico di mas influencia di e estado.
E asesinato a sucede hustamente riba e prome aniversario di e asesinato di e periodista Javier Valdez, na Culiacan, Sinaloa. Na 2017, ademas di Valdez, a asesina 11 periodista, y den e aña aki ya ta registra cuatro homicidio di profesional den e ramo aki.
Cu mas di 100 periodista asesina desde aña 2000, Mexico ta cataloga pa organisacionnan civil y di derecho humano como un di e paisnan mas peligroso pa eherce periodismo, y Veracruz ta e estado mas mortal, cu mas di binti homicidio. Practicamente den ningun caso di asesinato di periodista ta logra pone man riba e culpabelnan.
(fuente: Univision)


text:
Elegantisimo y espectacular tabata e fiesta di diez cinco aña di Oriana Mansur cu a tuma lugar na Renaissance Convention Center.
E cumpleañera a yega e ballroom den limousine caminda el a wordo acompaña pa su tata Jossito Mansur pa drenta e mahestuoso sala di fiesta cu a wordo decora pa e guru Gareth Tromp, mientras cu Ronchi de Cuba a percura pa e produccion y Sra. Luisa a percura pa e bolo excepcional.
Hunto cu su damanan y cabayeronan di honor el a subi pista di baile caminda nan a presenta un bunita baile prepara pa e choreografo Charlaine Huntington.
Impresionante ta na momento cu Oriana a baila cu su tata e waltz “Blue Danube” di Johan Strauss, y despues a baila cu Prome Ministro Mike Eman e wals “Aruba” di Rufo Wever toca pa Padu Lampe y pa despues baila cu Dr. Gregory Lacle, su padrino.
E anochi tabata yena cu musica di e banda Prive, Exide y Youth Extreme, mientras cu lugar tabata magistralmente ilumina pa e luznan di High Performance.


text:
Diasabra dia 16 di april ATIA lo tene su seminario riba ‘People Management’ na Universidad di Aruba cu lo cuminsa di 9.00 di mainta pa 2.30 di merdia. ATIA lo ta organisando e seminario aki conhuntamente cu Medwork, Advance Human Resource Services, Corporate Health Solutions, Monica Kock & Partners y PricewaterhouseCoopers. Cuater topico di suma importancia lo wordo trata:
Maneho di Talento: “Con pa retene y desaroya talento den bo compania”
Organisacionnan na Aruba ta enfrenta desafionan pa atrae y retene habilidadnan critico y empleadonan cu tin un rendimento halto debi na un mercado laboral chikito y preta. Ta birando cada biaha mas crucial pa emplea y retene e bon empleadonan. Ora cu bon empleadonan bai, nan conocemento y habilidadnan ta bai cunan. Ora ta trata di e mercado laboral, Aruba ta cambiando rapidamente. Mas y mas tin un competencia abierto pa e miho talentonan di otro companianan. Mientras cu den pasado esaki tawata un practica poco comun na Aruba, esaki no ta e caso mas. Companianan mester cambia nan enfoque pa cu esaki. Maneho di Talento: “Con pa retene y desaroya talento den bo compania” lo wordo trata door di Sra. Charlene Nectar, Sr. HRM Advisor, Trainer & Facilitator di Advance Human Resource Services.
Rekisitonan pa un maneho di verzuim efectivo
Frecuentemente nos ta mira cu dunadonan di trabou ta pensa cu door di entrega nan problemanan di verzuim na un compania specialisa den maneho di verzuim y control ta suficiente. Si nos paga e compania cu ta brinda nos e servicio tur luna, nos no lo tin mas problemanan cu verzuim. Den practica, sin embargo, bo rol como dunado di trabou lo demostra di ta un elemento esencial den e exito di e servicio di maneho di verzuim cu ta wordo duna door di e compania specialisa. Durante e sesion aki lo trata di inicia un cambio di mentalidad pa dunadonan di trabou cu implicacionnan practico ora ta trata di realmente maneha e tema di verzuim efectivamente. Rekisitonan pa un maneho di verzuim efectivo lo wordo trata door di Sra. Angelique van der Horn, Occupational Health Consultant na Medwork y Sr. Tristan Monzon, General Manager na Corporate Health Solutions.
Examen medico den e campo laboral, tin sinti of no?
Un examen medico prome cu emplea un persona parse ta e procedura standard pa emplea un persona nobo na Aruba. Claro, como un dunado di trabou bo kier sa si e persona nobo cu bo ta emplea ta cumpli cu e rekisitonan pa su trabou. Como un entrepreneur bo ta desea di protehe bo negoshi di empleadonan cu ta raporta nan mes malo frecuentemente of no ta fisicamente capacita pa realisa nan trabou den un manera sostenibel. Durante e workshop aki lo pasa door di e aspectonan legal cu ta envolvi den examen medico na trabou. Examen medico den e campo laboral, tin sinti of no? lo wordo trata door di Sr. Anton Isaak, Health Consultant di Medwork hunto cu abogado Sra. Diana Carolina Lopez Paz di Monica Kock & Partners cu lo relata riba e parti legal di e procedimento.
Sistema pa evalua con empleadonan ta funciona
Recientemente, algun compania rond mundo a decidi pa no tin un sistema di evaluacion di rendimento mas. Durante e workshop varios pros and cons di un sistema di maneho di evaluacion lo wordo discuti. Cua ta e bareranan y dificultadnan di un sistema asina y dicon algun compania a dicidi pa no tin un sistema di evaluacion mas? Ademas, lo discuti durante e sesion casonan practico pa haya contesta na e preguntanan aki cu consehonan practico. Sistema pa evalua con empleadonan ta funciona lo wordo trata door di specialistanan di PricewaterhouseCoopers, Sra. Shelby Maduro, Sr. Consultant y Sra. Anna Maduro, Human Resources Manager.
Inscripcion
Mark’e fecha den bo agenda y percura bo forma parti di e seminario aki! Pa inscripcion of mas informacion por tuma contacto cu Marilyn Orman na 582-7593 of email na info@atiaruba.org prome cu 13 di april.


text:
Parlamento kier traha riba un ley pa sigura cu e data di tur persona na Aruba ta wordo salvaguardia debidamente. Pero tambe e derecho di e persona di sa kico ta pasa cu nan data.
Parlamentario Daphne Lejuez (MEP) ta esun tras di e ley nobo of cambio di ley, specialmente awor cu Union Europeo proximamente lo pone un ley asina na vigor. Tin un ley na Aruba cu ta protege e tipo di informacion personal aki, pero e no ta actualisa ainda. E ta kere cu esaki ta cay bou competencia directo di parlamento di Aruba, mirando cu esaki lo mester wordo implementa como ley y como tal e ta bin bek parlamento. “Akinan nos tin un ley, pero e ley no ta suficiente. O sea nos ta bay amplia of nos ta bay reemplasa e ley cu algo nobo cu si ta cumpli cu e rekisitonan.”
Aplicacion na Aruba
Segun e parlamentario e ley proteccion aki ta duna e control bek na e ciudadano kico ta pasa cu su informacion. Bon Dia Aruba a papia cu e legislado riba e proteccion di data personal con esaki ta aplica den nos caso como ciudadano di reino Hulandes. E ta investigando con leu esaki lo aplica na nos hendenan. Defacto nos paspoort mes no ta bisa Aruba, sino Hulanda y e tin e seyo di Union Europeo riba dje. E ta deduci logicamente cu nos lo cay riba e ley aki. Pero e ta kere cu si Aruba no ta participa pa adapta e ley aki nos lo por cay den exclusion.
Pasobra obviamente nan ta bay trata cu e paisnan y instancianan cu nan sa cu nan informacion of datonan personal ta protegi.
Parlamentario Lejuez ta referi cu mester institui un tipo di instancia cu lo tin e tarea specifico di brinda e siguridad aki. Ya cu e ta haya cu e introduccion di e tipo di siguridad aki lo trece beneficio pa pais Aruba. Muy specialmente cu Aruba ta un isla turistico continuamente tur nos bishitante lo sinti protegi si nan sa cu nan informacion ya sea den hotel, restaurant, car rental, etc… unda nan ta laga nan informacion via pa ehempel credit card, e ta wordo protegi. E lo yuda nos te hasta pa loke ta e parti turistico ora cu nos ta bay expande den tereno digital creando industrianan nobo.
‘Nos ta laat’
E ta kere cu e propuesta di ley Europeo di 2016 tabatin hustamente esey den mente. E ley aki ta bay den vigor dia 25 di mei awor. Tur e paisnan den Union Europeo ya caba nan ta asina leu di implementa e ley aki. Tur e companianan grandi entre na Google cu ta trata cu datanan di ciudadano Europeo ya caba a haci e tipo di adaptacion aki. “Nos ta laat!, ” e di. Sinembargo si nos ta mustra nos bon boluntad cu Aruba ta trahando pa haci e cambionan necesario ya caba e lo yuda nos. Pa motibo cu Aruba no ta cay directamente bou Union Europeo, pero nos ta trata si cu datanan di ciudadano Europeo.
Europa a habri frontera y bo por move libremente entre tur pais Europeo. Esaki kiermen cu tur bo documento personal entre nan bo paspoort y credit card caminda bo ta uza nan, bo ta laga lastro di bo identidad atras. No tur pais ta riba e mesun linea con pa anda cu data personal. “Pa evita cu fraude of cu nan por horta bo informacion of cualkier cos, loke Union Europeo kier pa tur ta standarisa…”
Segun e parlamentario e tipo di ley aki ta bay mas leu cu e paisnan Europeo, ya cu e ta trata di proteccion di data di ciudadano Europeo. Unda cu nan ta bay rond mundo y esey kiermen cu tur pais, instancia of gobierno cu ta trata cu informacion di ciudadano Europeo mester tene esaki na consideracion con nan ta bay trata cu e informacion aki. Den e caso aki como ciudadano Europeo-Hulandes bo por exigi pa nan bisa bo kico nan ta bay haci cu mi data. “Nan no por uz’e pa haci mercadeo cu ne.” Nan no mag pa ehempel di rebende e datanan personal aki cu un agencia di publicidad of marketing.
E scandal cu a tuma luga recientemente relaciona cu Facebook y e leakmento di informacion pa traha e profiel di potencial votado durante e campaña di e actual presidente di Merca. Ta e caso cu a sosode den Facebook unda bo ta duna cierto informacion pero niun momento bo a bay di acuerdo cu esaki pa nan facilita pa un partido politico por a haci uzo di dje.


text:
Hopi biaha nos ta pone como meta bahamento di peso y/of drecha condition.
Bahamento di peso ta bon pa bo salud, pero semper si e ta na un manera saludabel y agradabel.
Programa Elite Hit Fit pa nos cuida nos salud y na un manera saludabel, nos ta sigui atrobe cu e
tremendo programa : Elite Hit Fit, tey atrobe den 2018
E ta un combination di Tae Bo, Insanity, Interval, Aerobics, Toning, Abs, Cardio, Strenght y hopi mas.
Hopi varia y fun.
Training ta tanto pa hende homber, hende mohe y tur edad, pa principiante y avanza.
E lo ta combina cu plan di nutrition.
Training 2 bez pa luna ariba diadomingo den nos naturalesa tambe lo tei atrobe.
Elite Hit Fit lo cuminsa February 26, 2018
Lugar lo ta e sala di Centro Deportivo (Colegio Arubano)
Dianan lo ta Dialuna, Diamars, Diahuebs 7:00 pm pa 8:00 pm
E prijs lo ta Afl. 100.00 pa luna y no tin fee di insctiption, por inscribe e dia ey mes.
Instructor lo ta “THE KILLER” Carol Alders.
Nos lo ta 2 Instructor, Carol y keda pendiente pa e otro Instructor.
YEGA!!!!!!!!!!!!


text:
Rekonosementu otorgá na famia Jeurgens pa mas di 20 bishita pa Kòrsou
WILLEMSTAD- 4 di mei 2015: Famia Jeurgens ta bishitando Kòrsou tur aña for di 1995 i den sierto kaso mas ku un biaha pa aña. Pues por konkluí ku e famia konsistiendo di mama, tata i 2 yu di respektivamente 10 i 11 aña tin mas ku 20 aña biniendo Kòrsou pa vakashon. For di nan nasementu e yunan ta biniendo Kòrsou tur aña ku nan mayornan. Esaki sigur ta motibu pa Ofisina di Turismo di Kòrsou (CTB) duna rekonosementu na e famia aki. Pa e okashon spesial aki Minister di Desaroyo Ekonómiko sr. Stanley Palm a risibí e famia i a sostené un kombersashon ku nan.
E famia a konta ku durante e añanan ku nan ta biniendo Kòrsou nan a mira kon Kòrsou a bai dilanti kompará ku 20 aña pasa. Nan a menshoná entre otro e variedat di hotèlnan i nos infrastruktura. Durante e mas di 20 bishita pa nos pais nan a keda na diferente tipo di hotèl tantu pariba komo parti pabou. Semper e famia ta hür outo pa asina kore eksplorá rònt Kòrsou. Pa nan Kòrsou ta nan di dos kas. Famia Jeurgens gusta partikularmente e trankilidat ku tin na Westpunt. E loke mas e yunan gusta ta pa bai landa i tambe snòrkel na Janthiel i na Daaibooi. E biaha aki e famia a bini pa 2 siman. Minister Palm di su banda a elaborá riba e desaroyonan positivo ku turismo di Kòrsou ta pasando aden i a duna un bista di e vishon pa ku turismo pa e próksimo añanan. Despues di e kombersashon ameno ku famia Jeurgens, Minister Palm a hasi entrega di un plakat di rekonosementu i regalo na e famia i a invitá e famia pa sigui bishitá nos dushi pais Kòrsou.


text:
Mediador di Gobierno:
ORANJESTAD(AAN): — Tabata tin un caso cu APA lo a entama cu oficina di mediador. Tin un decision final di hues.
Mediador di gobierno, Anselmo Pontilius, a splica cu APA NV no tabata di acuerdo cu a convoca un referendum pa un departamento, cual ta e departamento nautico, despues cu tabata tin un referendum pidi pa sindicato TOPA pa e totalidad di e trahadornan di APA NV.
Den e referendum prome ey, si por yam’e esun prome, TOPA no a haya e mayoria rekeri pa ley cua ta 50 persona. Despues di algun siman, TOPA a pidi un referendum pa un departamento di e trahadonan cu a acerca TOPA y a bira miembro di e sindicato, cual ta e departamento nautico.
Tin mas of menos un 30 trahado, cu ta traha den e departamento ey. Eyden, e sindicato a proba cu e tin mayoria riba papel y a mustra e compania cu di acuerdo cu ley, ta posibel pa tene un referendum, yam’e pa categoria di trahado y esey a convoca despues cu a reuni cu e compania y e sindicato, na prome instante, purbando si nan por a yega na reconoce otro, sin cu esaki tabata necesario.
Di parti di APA nan a informa cu si convoca e referendum, nan lo procede legalmente. Na momento cu a convoca e referendum, nan a haci’e tambe.
Dia 26 di April den corte, hues a trata e caso aki y hues a rechasa e peticion di APA pa para e referendum. E referendum a tuma luga y e referendum cu a tuma luga na oficina di mediador di gobierno, TOPA, pa e departamento nautico, tabata tin 24 trahado cu por a haci uzo di derecho di voto, 16 a vota y tur a vota pa TOPA. APA lo tin cu atende cu dos sindicato den su empresa.
Otronan tambe a haci un intento
Segun Pontilius, por corda dos aña pasa, 2015/2016, a haya sentencia na La Cabana, den cual e sindicato STA a pidi referendum pa dos departamento, esta Housekeeping y Maintenance. Y den caso di RIU, a haya tambe cu FTA a pidi referendum pa tres departamento, den cual e compania tambe a procede den corte.
Hues a mustra cu e mediador tin rason di por a convoca e referendum di e forma ey, pasobra ley ta permiti’e. Tin comprension pa e dunador di trabao cu ta haya cu e no ta e forma mas eficiente. Nan tin temor cu nan tin cu atende cu mas cu un sindicato den e empresa.
Pero por bisa cu den practica den e ultimo 30 añanan, cu no ta e caso. Aunke cu e sindicato lo pidi referendum pa un cierto parti di e empresa, na final e empresa cu e sindicato ta bay atende cu otro, sin cu ta haya un di dos of tercer organisacion di trahador.
Ta posibel den e caso aki, lo bay mira na APA. Na NV Elmar tin dos sindicato. Tin sindicato STA y tin sindicato Alvast, cu ta representa staff. No ta inusual cu e dunador di trabao ta bay sinta na mesa mas cu un sindicato. Logico cu e dunador di trabao ta hay’e ineficiente pasobra e tin cu dedica mas tempo.
Referendum
Pa awor aki tin dos referendum den proceso. Tin un referendum caba cu fecha dia 24 di Mei, cual ta pa e trahadornan di Seaport Casino. Ta mira cu den Seaport Casino, si mira e anuncio, ta pa dos departamento, esta pa dealer y F&B. Esey lo ta di 2’or pa 4’or, dia 24 di Mei. Tambe lo discuti cu gerencia di Excelsior Casino. FTA a pidi e referendum eynan y lo fiha fecha ki dia esaki lo tuma luga pa e casino aki den su totalidad.
Pidimento di referendum
Tin dos parti pa pidi referendum. Tin e parti den cual e trahadornan ta sinti cu nan derechonan no ta wordo respeta na pia di trabao y e otronan cu ta bisa pa regla den un manera structural, den un contrato colectivo, pasobra esey ta e punto principal cu e sindicato tin derecho pa negosha e condicionnan di trabao den un contrato colectivo.
Un contrato colectivo ta wordo regla pa ley. Si condicionnan ta wordo negosha debidamente y wordo structura, hinca den un contrato colectivo. Tur dos componente tey. Por a mira ultimo tempo, debi na intrankilidad y diferencianan di opinion cu gerencia, e trahadornan ta scoge pa haya un representacion sindical.
Trankilidad
Segun mediador, si mira e ultimo añanan, mayoria di e situacionnan cu a surgi, partidonan a bay mesa, prome cu a bay den accion.
Esey ta hopi positivo. Tin trankilidad laboral en general. Si nos compara Aruba cu otro islanan den Caribe y den nos region, mester bisa cu toch dunadornan di trabao, cu sindicatonan ta haya otro, apesar di diferencianan cu tin.
Esey ta irespecto e discusion na momento di reconocemento. Pero si cuantifica accionnan cu a conoce na Aruba e ultimo añanan, por bisa cu e tabata relativamente abao, pa motibo cu con cu bay bin, tin cierto grado di dialogo entre sindicato y dunadornan di trabao, segun Pontilius.


text:
Looks like you're not alone...
(in Papiamento...)
Ritz Carlton mester bin Aruba aunke turismo ta cay ORANJESTAD (AAN) — Mientras turismo di Aruba ta bini abao y hasta mester a hinca 10 Miyon di placa di Plant den un plan pa trata di atrae turista pa Aruba, Gobierno den un acto sorprendente ayera a reuni cu Marriott pa firma un contrato pa construccion di Ritz Carlton, manera DIARIO a anuncia for di Dialuna. E acto aki ta haltamente cuestiona den circulonan hotelero, cu sa cu na e momento aki mester di consolidacion di turismo.
RAINBOW WARRIORS CU BOYCOT INTERNACIONAL CONTRA RITZ CARLTON
*Accion straño di Gobierno por provoca boycot Marriott
*Marisol mester splica kico tin den e asunto aki
Uno di e preguntanan grandi cu ta haci den mundo di turismo e dianan aki ta, kico a pasa cu diripiente Ritz Carlton a bolbe subi tereno. Aña pasa tabata tin un incidente serio den seno di Conseho di ministronan encuanto e tereno caminda Ritz Carlton lo a aparece. E tereno aki lo mester a bay pa un financiador di MEP.
A surgi problemanan serio den seno di Gobierno, loke a haci cu hasta tabata tin menaza cu “tur hende lo por a bay cera”. Esaki tabata e tabla di Marisol ora Thijsen kier a actua contra Marisol den Conseho di ministronan. E asunto nunca a haya aclareaccion.
Awor cu turismo ta den un crisis, diripiente e proyecto Ritz Carlton ta bini. Un acto sorprendente, special pa e grupo Rainbow Warriors cu den pasado a adverti Marriott y Ritz Carlton cu e lo actua cu un boycot internacional contra propiedadnan selecta di Ritz Carlton rond mundo.
Ayeranochi un comunicado a mira luz di Rainbow Warriors, cu a anuncia cu nan ta contempla un boycot internacional contra Marriot tambe.
Dialuna otro grupo di ciudadano cu ta observa proyectonan straño, a publica un advertencia na Marriott den DIARIO, cu ta sigui investiga e caso aki.


text:
Prome Minister Evelyn Wever-Croes:
ORANJESTAD(AAN)—Tocante e beslagnan cu ConocoPhillips a cuminsa pone riba pertenencianan di PDVSA, Prome Minister Evelyn Wever-Croes ta indica cu esakinan lo no afecta Aruba. Sinembargo Prome Minister ta bisa esakinan ta e di prome casonan pero ta pensa cu lo tin mas casonan asina cu lo bini. ConocoPhillips lo purba di tur manera pa yega na e cen cu e ta pensa cu e tin derecho riba dje y ta pensa cu PDVSA debe.
Prome Minister a duna di conoce cu Aruba a scapa di e prome beslag di ConocoPhillips. Aki hues a bisa cu nan no tin derecho pa pone e beslag, sinembargo manera anticipa, a bin mas beslag. Ayera ConocoPhillips a purba pone dos otro beslag riba barconan cu tabata treciendo crudo pa Aruba. E crudo aki tabata pertenece na PDVSA y a wordo cumpra door di Citgo.
Citgo, siguiendo e procedura normal di beslag, como doño a bay corte. Citgo den e caso aki ta reclama cu e crudo ta pertenece na dje y no na PDVSA. Segun Citgo, nan tin un sistema den nan contract cu nan ta yama FOB (Free On Board). Esaki kiermeen cu na e momento cu e crudo pasa for di e tankinan di PDVSA y bay riba e barco di Citgo, e derecho di propiedad automaticamente ta bira di Citgo.
Prome Minister sinembargo ta considera esakinan detayenan tecnico entre Citgo y ConocoPhillips y ta sigura cu esaki no a afecta Aruba den ningun sentido pasobra no ta e gasolin cu Aruba mester di dje a wordo embarga sino e crudo cu no a bay den e tankinan di deposito. Esakinan ta e tankinan cu Aruba ta huur cu PDVSA of otro cu no tin caminda pa warda nan crudo, nan por haci esaki den e tankinan aki.
E mandatario un biaha mas ta enfatisa cu e caso aki no ta afecta Aruba. Aruba lo por spera mas di e casonan aki den corte pa motibo cu e situacion di PDVSA mes ta esun cu ta induci esakinan. Pa cua motibo tambe, Prome Minister no ta haya necesario pa Gobierno sali duna declaracion cada bes cu tin un beslag y caso den corte.
“Pero na e momento cu esaki afecta Aruba, Gobierno di Aruba lo reacciona mesora pa informa comunidad con e embargo ta afecta Aruba y cua ta e pasonan cu lo wordo tuma pa Gobierno di Aruba”, Prome Minister Wever-Croes a enfatisa.
E mandatario ta finalisa ta bisa cu den fin di siman el a pidi RdA y Hunta di Comisarionan di RdA cu a wordo apunta pa traha un plan di contingencia pa garantisa cu Aruba no ta cay den e riesgo aki.
“Aruba a scapa esun di prome, y e dosnan ultimo. Sinembargo por yega un dia cu algo bay diferente y haci cu nos no lo scapa di dje. Esaki ta un riesgo cu nos no kier core. Si un biaha gasolin no por drenta Aruba, y nos autonan keda sin gasoline, esaki lo ta un calamidad. Y esaki ta loke nos ta evita. Nos tin un plan traha cu basicamente ta contene cu tur e gasolin cu nos ta bay cumpra pa uzo aki y fuel pa avionnan lo no wordo cumpra for di ningun compania cu por cay bou di e riesgo aki. Tin algun contrato cera caba na cualnan nos ta mara. Pa evita cualkier riesgo, nos lo no deal cu e companianan aki por lo pronto”.


text:
Papiamento (desambiguashon)
“Papiamento” ta ambiguo. E palabra ta nomber di idioma pero tambe nomber di un dialecto di e idioma ey. Por fabor selecta un articulo.
- Papiamento na Aruba : tocante e idioma di Aruba
- Ortografia di Papiamento : e regla y skirbimento di e idioma na Aruba
- Gramatica di Papiamento : e gramatica oficial na Aruba.
- Ortografia di papiamentu : tokante skirbimento di e idioma na Antia Hulandes.
- Papiamentu : artikulo general tocante e idioma (tur dialecto)
- Papiamento (linguistica): splicacion general di e origen di e lenga.


text:
WILLEMSTAD — Manera ta ampliamente konosí, durante di e fin di siman di 8 pa 10 di yüni a tuma lugá e Kongreso di Deporte 2017; ‘Integrá, Aselerá, Elevá’, organisá pa Fundashon pa Desaroyo Deportivo Kòrsou. Tantu e instansia organisadó komo partisipantenan a kategorisá e kongreso komo unu super eksitoso.
Pa medio di e kongreso aki, FDDK a ofresé un plataforma ku a duna oportunidat pa integrashon multi- disiplinario, integrashon multi-deportivo i opinion multi-kultural, ku aksento riba ‘Nation Building’. E kongreso a sirbi alabes pa konopá e diferente rekomendashon-, opinion- i inisiativanan di nos lidernan deportivo ku e meta pa inspirá nos akadémiko, profeshonal i – atletanan i tambe tur lider ku ta aktivo direkto òf indirekto den mundu di deporte, pa nos ban traha e siguiente 3 pa 5 aña ku tur nanishi den e mesun direkshon.
Riba djarason 14 di yüni FDDK a presentá e resolushonnan di e kongreso ; ‘Integrá, Aselerá, Elevá’ na Konseho di Minister. FDDK ta spera ku nos Gobièrnu tuma bon nota di e resolushonnan i apliká esakinan den maneho inter–ministerial di Gobièrnu di forma ku dia di mañan hinter komunidat por kosechá frutanan di esfuersonan realisá en konhuntu. Un pueblo ku tin e motivashon, akseso i fasilidat pa praktiká deporte, ta un pueblo ku ta biba i pensa salú i ta un komunidat produktivo.
Nos tin pruebanan di sobra kiko deporte por nifiká pa ‘nation building’ i dunando apoyo na deporte nos por konstruí piedranan fuerte pa sigui desaroyá nos pais.


text:
Beskem di pia ta manifesta su mes hopi biaha den forma di blaar chikito cu ta habri, un cuero duro, grawatashi y un dolor cu ta pica. Por tin sker den bo cuero tambe. Beskem di pia ta aparece hopi cerca hende grandi y cerca mucha tambe. Beskem ta crece facilmente den un ambiente humedo, manera piscina y den baño. Sapato cu no ta ventila bon, manera sapato di deporte of boots di rubber, ta promove beskem di pia.
CUIDO PROPIO:
LOKE BO MES POR HACI
Laba bo pia mainta y anochi. Seca bo pia bon, specialmente meymey di bo tenchi. Bisti tur dia mea limpi preferiblemente di catuna. Uza sapato cu tin bon ventilacion. Kita bo sapato ki ora cu bo haya un chens pa hacie. Uza un crema cu ta mata beskem (nan ta bend'e sin recept tambe).
Sigui cu e tratamento te dos siman despues cu el a cura. Den un fase trempan, si bo djis bet e cu tintura di yodo (jodium) hopi biaha ta suficiente.
Haci esaki dos bes pa dia y sigui hacie te un siman despues cu e fenomeno a disparce.
TUMA CONTACTO CU BO DOKTER DI CAS
-
Si e tratamento menciona no trece mehoransa denter di 14 dia.
-
Si e beskem sigui crece bou di bo huñanan,
-
Si e beskem extende pa otro parti di bo curpa.


text:
Filosofia
Nota: Por fabor no kambia e idioma Papiamentu di otro eskritornan.
E articulo aki ta skirbi na Papiamentu. Lo ta apresia si por mantene e artikulo aki na estilo di Papiamentu.
Filosofia ta e kuestionamentu di kustumbernan, naturalesa i kosnan evidentemente proba, den rango di konosemento, moralidat, obra, sientifiko, lenga, politika, eksistensia humano, historia, kultura ets.
Filssofonan no ta konforma nan mes ku respuestanan kla pone i konclushonan lihe tuma. Mas fuerte ainda, filosofia ta e aktividad di keda hasi preguntanan seguidamente. Ludwig Wittgenstein a bisa un ten: “kaminda otronan ta sigui kana, einan ami ta keda para”.


text:
Kralendijk – Djabièrnè atardi, kuater di mei 2018 ConocoPhilips (CP) a buta beslag riba propiedatnan di PdVSA na BOPEC i esaki ta inkluí tambe e kombustibel den e tankinan.
Den e tankinan riba tereno di BOPEC tambe tin kombustibel di ContourGlobal (CGB), ku ta produsí elektrisidat pa Boneiru. E stòk aki ta propiedat di CGB i ta kai pafó di e beslag.
Entretantu despues di bon deliberashon ku Entidat Públiko di Boneiru i partidonan a yega na e palabrashon ku e deurwaarder pa CGB por tank djaluna shete di mei 2018 sin problema for di nan stòk ku nan tin den e tankinan di BOPEC.
E stòk di HFO den e tanki di BOPEC ta segun CGB sufisiente pa produsí koriente pa e próksimo dos simannan pa Boneiru. Den e próksimo dianan CGB lo sigui deliberá ku PdVSA/BOPEC i ConocoPhilips tokante e kontinuashon di e entreganan di kombustibel.
Den e próksimo dianan gobièrnu di Entidat Públiko di Boneiru lo deliberá djaserka ku e ministerionan na Den Haag ku ta relashoná ku esaki i lo diskutí alternativanan pa prepará entrega di kombustibel pa CGB i pa huntu yega na un solushon duradero.


text:
NOTISIA. BONEIRU. AKSIDENTE KU MORTO DEN TRAFIKO RIBA KAMINDA DI RINKON. Awe nochi den kareda di 7pm melding a drenta na warda di polis ku un auto lo mester a alkansa un hoben riba baiskel[…]
Month: November 2017
Continue reading …
KOLEBRA DESKUBRI NA BONEIRU
Continue reading …
MERKA A MANDA 2 AMBULANCE FLIGHT BIN BUSKA E 2 VIKTIMA NAN DI E AKSIDENTE DI AYERA NOCHI.
Continue reading …
AKSIDENTE SERIO DI TRAFIKO KU 2 HERIDO NA SLAVENHUTJES.
Continue reading …
AKSIDENTE KAYA INDUSTRIA KU ENTRE 4 VEHÍKULO
Continue reading …
AUTO HORTA A WORDU KIMA DESPUES.
Continue reading …
BREAKING NEWS 3 NOVEMBER 2017
Continue reading …
TURISTA PERDI FOR DI 5PM A SER HANJA 9 PM DESPUES KU BREAKINGNEWS DI LIVE FM A DRENTA.
Continue reading …
KASO SATURNUS POSPONE PA TE 11 DI JAN 2018
Continue reading …


text:
Inskribí bo proyekto komo organisashon sosial...
Tur fundashon, kasnan di kuido, skolnan i asosiashonan ta bini na remarke pa partisipá na CURA DOET.
Esaki ta bon chèns pa logra klara un tarea, organisá un dia ekstraordinario pa bo klientenan i rekluta boluntarionan nobo na bo organisashon. Drecha bo área di rekreo pa mucha, vèlt di bala, sali dal un paseo ku grandinan òf duna bo edifisio un man di fèrf.
Partisipá ta fasil!
Inskribí bo proyekto riba e wèpsait aki. Asina personanan ku ta interesá den bo proyekto por inskribí nan mes via di nos wèpsait pa duna un man na bo organisashon.


text:
Un alerta pa boto chikito y lama bruto lo drenta na vigor diabierna 26 di
Januari 2018 pa merdia 12′ or. E alerta aki lo por wordo sustitui pa un aviso den curso di diasabra mainta.
Areanan afecta:
Principalmente costa noord, costa di Arashi, hotelnan high rise y low rise
Synopsis:
Labaderanan biniendo for di noordoost combina cu un biento relativamente fuerte lo
causa lama bruto specialmente na nos costanan noord te noordwest.
Accion di precaucion:
Usuarionan di lama ta wordo avisa pa tene cautela principalmente cerca di e area
di costanan menciona ariba.


text:
Integridad ta loke Prome Minister Evelyne Wever Croes a dicidi cu lo ta bay ta e base di su gabinete pero despues di dos luna na mando di e pais, e palabra aki a devalua por completo cerca e propio mandatarionan di e gabinete Wever Croes.
Lider di fraccion di AVP, sr Marlon Sneek ta mustra cu for di inicio di gobierno di Evelyne Wever Croes, cosnan ta mal bruha y ta bisto pa henter pueblo cu e gobierno nobo aki no tin nocion di kico ta carga responsabilidad gubernamental.
“Prome Minister den oposicion, semper a insisti c’un mandatario tin cu ‘haci cos bon tambe ora ningun hende ta mira,’ un expresion politico cu su propio Ministernan a bin ta lubidando por completo.
Na momento c’un Minister di Finansa, den e caso aki Xiomara Ruiz Maduro, informa sindicato SADA cu e no a ricibi ningun carta di e sindicato aki for di ex Minister di Finansa Angel Bermudez, esaki ta confirma e mentalidad cu politiconan di MEP a bin ta propaganda for di ocho aña caba.
Pa colmo net patras di lomba di Minister Ruiz Maduro, ex Minister Bermudez a laga cantidad di mapa cu tur documento necesario cu e Minister nobo tabatin mester pa asina e sigui cu continuacion di gobernacion di nos pais.
No solamente e documentonan aki tabata den oficina di Minister Ruiz Maduro ora cu el a drenta e oficina, pero ex Minister Bermudez tabata na e oficina pa traspasa tur cos pa e Minister di MEP y loke a tuma luga den un forma respetuoso caminda a parti abraso y elogio pa otro.
Fuera cu e proceso a bay ordena den tur sentido, e mandatario por haya copia di tur documento cu e ex Minister a ricibi, y den e caso aki esun di SADA tambe, na BID cu tin tur e documentonan aki registra, pues pa bin bisa cu e no a haya carta riba e asunto aki, no ta berdad.
Ta bin acerca cu ex Minister Angel Bermudez tabata un ‘vakminister’ den Gabinet Mike Eman II
y sin duda no tin interes politico algun pa sconde un documento ya cu pa su persona no tin interes politico algun den esaki.
Semper miembronan di partido MEP den oposicion a elogia e trabou di sr Bermudez como Minister y a dune elogio pa e gran trabou cu el a haci den su periodo como Minister di Finansa y awor diripiente net un di esunnan cu mas a elogia e trabou di Bermudez, pa no carga su responsabilidad como e Minister actual di Finansa, ta inventa excuus dilanti di sindicalistanan di SADA.
E tipo di comportacion aki a bira manera un epidemia den e actual gobierno di coalicion, caminda for di Prome Minister Evelyne Wever Croes pa henter e gabinete, e actual Ministernan ainda no por cumpli tur loke nan a priminti pueblo durante di campaña electoral.
Ora ta papia di integridad, papia berdad y haci bon ora cu ningun hende ta mira tambe ta parti di ser un gobernante integro,” Parlamentario Marlon Sneek ta mustra.


text:
E momento cu bo detecta e prome lachi ta marca un antes y un despues den bo bida. Bo ta ripara cu bo ta drentando den un otro etapa.
Ta e momento di cuida bo mes, pero nos ta proponebo pa bo haci’e den e forma mas natural posibel. Hopi crema comercial tin compuestonan cu por provoca efectonan secundario.
Tene na cuenta cu mata ta forma parti di tera cu ta sustenta nos y cu sernan humano a comparti un bon parti di e composicion di sernan bibo.
Pa esey, den naturalesa nos por haya e miho aliadonan pa mantene nos hoben y saludabel. Poco kimico ta asina respetuoso manera nan.
Dicon uza anis contra lachi
Aunke ta parcebo sorprendente, e mata aromatico aki tin cualidadnan sedante hopi potente. E relahacion ta indispensabel pa e musculonan di e cara no contrae y por lo tanto, ta stop di fiha e liñanan di expresion den esaki.
Di otro parti, faborece e produccion di colageno. Esaki ta un molecula cu ta garantisa cu nos piel ta liso, terso y limpi.
Tanto asina cu personanan cu ta recuri na terapianan mas agresivo, ta inyecta e substancianan di modo periodico. Si bo dicidi pa anis, lo bo no tin mester di e inyeccionnan aki: bo curpa lo segrega pa su mes.
Danki na e substancia aki, e lachinan cu bo ta mira na bo cara, lo cuminsa disparce. E colageno lo ekilibra e textura di bo piel, pa bo tin un aspecto mas hubenil.
Aunke bo naturalesa ta produci e marcanan di expresion aki, anis lo retrasa e dominio di esaki riba bo cara.
Con pa elabora un masker di anis contra lachi
Cu e diferencia di productonan farmaceutico, prepara un masker natural ta hopi mas economico.
Adems, bo ta conta cu e bentaha cu bo ta controla e componentenan di esaki, sin ta a costo di e decisionnan interesa di e laboratorionan.
Ingrediente
4 cuchara di simiya di anis (40g) (bo por cumpranan den cualkier supermarket of hasta botica)
1 cup di awa cayente (250 ml).
Elaboracion
Na prome luga, lo bo tin cu pone e awa riba candela te ora cu e herbe.
Lo ideal ta, despues di esaki, laga e awa reposa den un cup durante algun instante.
A continuacion añadi e anis den e awa y permiti pa realisa e decoccion durante algun minuut.
Cubri e cup pa e preparacion no perde su propiedadnan cu evaporacion.
Aplicacion
Ora cu e infusion ya lo ta cla pa bo uza. Bo por haci’e directamente cu bo dedenan of unp ida catuna.
No ta necesario pa bo hawa bo cara tras di e aplicacion, pero si bo kier, no tin problema.
Incluso, bo por probecha y uza bo tratamento habitual di anochi como complement.
Si bo sigui e instruccionnan diariamente, despues di 10 dia bo lo nota e resultadonan.
Anis: mucho mas cu un anti-lachi
E mata tin uzonan desde temponan inmemorabel den e recetario di culturanan milenario. Tin propiedadnan antiespasmodico y sedante cu ta mehora di manera significativo e problemanan di stoma.
E tin un dobel funcion. Di un banda, alivia e dolor di stoma y di un otro, actua riba su origen ora cu ta trata di un molestia nervioso, danki na e efecto relahante di cual nos ta papia di dje.
Bon noticia pa e hende muhe. Bo tabata sa cu anis ta un analgesico ideal pa dolor di ovario?
Un di e beneficionan ta cu e ta un antiinflamatorio hopi solvente durante menstruacion. Nos ta recomenda pa bo bebe e infusion, por lo menos dos biaha pa dia. E miho ta pa bebe durante mainta y otro prome cu bay drumi.
Esaki ta hiba nos pa pensa cu nos tin e alcance di nos man un elemento desaprobecha.
No obstante, desde awo, bo tin den bo man pa disfruta un receta simpel pa mantene bo cutis bunita durante hopi tempo mas. Na loke nos ta suma, lo bo tin mester un 20 minuut di tempo, pero, kico ta algun minuut ora cu ta trata di bo piel pa e no revela e paso di aña?
Fuente: Mejor con Salud
E uzo di anis contra lachi
E momento cu bo detecta e prome lachi ta marca un antes y un despues den bo bida. Bo ta ripara cu bo ta drentando den un otro etapa.


text:
CHINA — Despues di un ousensia basta largu Jemyma Betrian tabata bek den rin pa bringa den e evento di Glory of Hereos 4. Mas aleu ta algun tempu kaba ku Jemyma no a bringa e disiplina di ‘Kickboxing’.
Últimamente Betrian tabata dediká su mes eksklusivamente na Mixed Martial Arts (MMA). Kisas esaki tabata e motibu ku apesar ku Jemyma tabata dilanti den e pelea tog na numeroso okashon su rival Gong Yanli di China tabata sorprendé ku atakenan peligroso. Den di tres asalto e atakenan aki di Yanli a duna resultado i den último sekònde di e asalto ta nòkout Betrian ku un moketa di 360 grado.
GoH4 Spinning backfist KO last sec.of the fight (3R)! Gong Yanli (China) vs. Jemyma Betrian (Netherlands) pic.twitter.com/TPf2fpA5kl
— Jolassanda (@Jolassanda) August 6, 2016


text:
Door di esey a bisa cu no por saca tur. Tabata trata aki di basta. A corta nan, haci cu nos ta perde y nan tambe. Si ta papia di net y reda, ta diferente, pasobra si bo bay cort’e, e ta keda den fondo, e ora pisca y kreeft ta keda muri den dje pa semper. Den e caso aki, esey no tabata e caso.
Si tabata tin haas na dje mes, e haas ta wordo comi door di otro pisca. Si un pisca com’e mes, otro pisca ta come bek y e ta caba te eynan. Berdad por a perde algo, pero mester a tuma un decision e momento ey. No por a lage den awa tampoco y no tin ningu hende cu a bin para responsabel y no por a keda eynan tampoco henter dia.
Tabata tin hopi peso pa ranca y saca nan y no tabata tin e mankracht y aparatonan pa sak’e. Lo a dura oras pa saca uno. Ta papiando aki di como trinta. E boto a keda full na boei y cabuya cu por a corta, pero hanzuenan a keda benta abao.
Segun Benschop, nan ta tira diferente ora. For di marduga nan ta bin tira nan y despues ta bin sacanan algun ora despues. Pero no por a monitor esaki. Por ta tabata tin na algun ora, pero tabata tin algun cu a wordo tira na ultimo. Eseynan a wordo registra y tur e otronan a keda perhudica pa via di e ultimonan.
E pregunta ta keda con ta e miho forma pa bati alarma ora constata cierto iregularidadnan den nos awanan. Benschop a splica cu e boto aki tabata mas cu 2 miya den nos awanan teritorial. Si bo yama 100 di polis, e ta meld di biaha cerca nan, asina nan ta haci e trabao di biaha.
Si bay analisa tur cos cu a wordo perdi, ta un sla hopi duro pa e hendenan aki. Benschop ta spera cu nan a haya e mensahe y wak si proximo biaha por caba diferente.
Den caso cu tin cosnan confisca, ta tuma contacto cu Officier van Justitie y riba su ordo ta distrui esakinan. Ta hiba nan dump y kima tur cos.
E situacion di gasolin ta andando pa algun tempo y ta brainstorm cu algun instancia pa wak con ta pak’e aan. Di nan banda, Maritiem Politie ta haci loke nan por y actualmente tin diferente cos ta tumando luga. Cambionan di ley, etc. Manera cu e ta asina leu, manera cu nan por actua, nan lo haci esaki.
E fenomeno ta on keto bay. Tabata tin un caso cu a tuma boto den beslag na Venezuela, caminda cu hendenan mester a paga pa laga boto liber. E situacion eybao ta dificil y nan ta haci todo por todo pa saca placa di otro hende.
Den e caso di e dos hendenan herida, no mucho dia pasa, e ta hopi peligroso loke nan ta haci, cua parti di fuel mes, pa nan bida personal. Den e caso aki, e hendenan aki a keda gravemente herida y tur e consecuencianan cu por bin acerca.


text:
Daily Archives: August 24, 2017
Reda grandi den Boka di Lac
Rangernan di Parke Marino Nashonal di STINAPAa risibí un tep di Lorenzo Mittiga tokante un reda grandi ku tabata drif den Boka di Lac...
Wesunan misterioso na Saliña
KRALENDIJK — A topa ku algun wesu straño i misterioso den e área di Saliña, pa ta presis na e sitio konosí serka sambuyadónan...
Enseñansa no ta na fabor di Boneiru
KRALENDIK — Suzy Thodé, dosente i eksperto den maneho den enseñansa, Formashon Emoshonal Sosial, a bisa ku enseñansa na Boneiru no ta kuadra ku nos realidat. E ta un modelo...
Ergoterapista Beverhoud te ainda ta eksperensiá kontra tempu
KRALENDIJK – Djarason anochi ergoterapista Mariella Beverhoud a duna splikashon na miembronan di Klup di Dama RINFA na Rincon. Bintisinku persona tabata presente na e anochi di informashon aki. E klup...
Ergoterapista Beverhoud te ainda ta eksperensiá kontra tempu
KRALENDIJK – Djarason anochi ergoterapista Mariella Beverhoud a duna splikashon na miembronan di Klup di Dama RINFA na Rincon. Bintisinku persona tabata presente na e anochi di informashon aki. E klup...


text:
Lider di fraccion di AVP den Parlamento, Sr Marlon Sneek, ta mustra cu desde cu a pasa e ley pa comision supervision financiero temporal bou nomber di CAFT, nunca e comision aki a yega di bisa cu finansa di pais Aruba ta bon,
Semper a comision aki a pone su preocupacion riba papel, a informa Gabinete Mike Eman II riba nan dudanan cu nan ta anticipa riba e vision di gobierno di AVP pa cu logra na ehecuta su presupuesto manera el a wordo presenta.
“Mescos cu aworaki ta e caso, CAFT nunca antes a yega di pone den su rapportnan cu finansa di pais Aruba tabata bon, pero na mes momento Gabinete Mike Eman II si a para pa su vision, a para pa e maneho financiero cu nan a bin ta hibando y despues na final di cuenta, e mesun CAFT aki ta aproba y confirma cu gobierno di AVP a cumpli cu normanan stipula for di 2014 pa cu presupuesto 2014 y en adelante.
Esey ta responsabilidad di un gobierno, esta di cumpli cu su vision, ehecuta su maneho manera indica den su presupuesto y a percura pa den e proceso aki, manera normanan stipula anteriormente, wordo cumpli.
Desde cu CAFT ta cumpliendo cu su supervision temporal, nunca a surgi un situacion caminda a mustra gobierno di AVP cu no a cumpli cu su presupuesto aproba pa Parlamento a base di normanan stipula.
Esey ta responsabilidad di un gobierno, di un Minister di Finansa, di un Prome Minister y di henter Conseho di Minister, esta di atende cu e preocupacionnan cu CAFT ta menciona y percura pa esakinan wordo atendi y soluciona den cuadro di palabracionnan haci.
Den e proceso aki gabinete Mike Eman a percura pa atende cu e sitaucion delicado di fondonan di pensioen y esun di AZV pa yega na un surplus di 0.5% pero cu a wordo habraca for di otro pa un gobierno di coalicion despues di solamente dos siman den funcion.
Minister di Finansa Xiomara Ruiz Maduro y su gobierno mester cuminsa asumi nan responsabilidad cu nan a pidi pueblo pa nan carga, atende cu e asuntonan aki den e forma corecto, tin impone medida contra mesun pueblo cu a pidi su sosten.
Sconde tras di excuus barata manera den e carta di Duana cu e no por a haya, culpando ex Minister di Finansa pa tur cos, no ta soluciona algo den un situacion asina pero determinacion, curashi pa ehecuta un maneho cu realmente e gobierno aki no tin, ta splica tur loke ta pasando.
Ta responsabilidad y obligacion di gobierno pa hinca un presupuesto den otro cu no ta carga cu medida contra pueblo, manera cu ambos Gabinete Mike Eman a haci pa ocho aña largo,” Parlamentario Marlon Sneek a declara.


text:
Control debido factor desconoci
Gobernacion ta implica continuacion, esey ta loke hopi biaha ta trece dilanti, principalmente ora ta trata di asuntonan menos agradabel cu un gobierno ta hereda di esun anterior. Den e caso di e rapport di Contraloria General (Algemene Rekenkamer) tocante e proyectonan cu tabata cay bao di e capa general di bo Aruba ta resulta asina tambe pa e actual gobierno, cu tin e responsabilidad di atende e consecuencianan cu ta sali di tur e fayonan cu a constata den e rapport aki. E gabinete anterior no t’ey mas pa duna cuenta di kico nan a haci, o den hopi caso, loke nan no a haci.
Pasobra loke ta resalta den e informe aki, no ta solamente e magnitud di e financiamento cu tabata tuma luga for di bista directo di esunnan cu mester controla ( total proyecta di Afl 1.600 miyon) pero mas ainda e manera sumamente pober con a maneha y administra e proyectonan aki. Si na tur ta papia di 10 proyecto principal, cu por subdividi den 241 proyecto separa, y no tin control adecua, anto esaki di antemano ta mustra manera un receta pa desaster y e resultado ta asina tambe. Y despues cu nos constata cu e gabinete anterior a faya completamente den hiba un maneho controlabel y transparente, awor e tarea ta na e actual gabinete pa mehora e asuntonan aki, cu lo bay exigi hopi trabao durante varios aña pa establece regla y procedemento adecua pa proyecto, di inicio te fin.
Ademas tin e aspecto di e consecuencianan financiero, cu ta mara man di gobierno pa hopi aña. Finalmente e pakete di proyecto aki lo bay costa nos hopi mas cu e mas o menos 1000 miyon florin di e suma total di 1.600 miyon cu ya a wordo otorga, y pa gran parti implementa. Esey no ta e suma total di kico e ta bay costa nos, durante di tanto aña di paga pa nan. Por ehemplo, Rekenkamer den su informe pa algun categoria a duna informacion di e costonan total a traves di e añanan venidero. Por ehemplo, e proyectonan di Green Corridor y Ringweg lo costa hunto Afl. 310 miyon, pero ora caba di paga tur cos, nos ta papia di Afl. 712 miyon. Hospital ta costa alrededor di Afl. 264 miyon (cu no ta inclui tur cos ainda) y finalmente ta costa nos Afl. 730,9 miyon. Pa e proyectonan entama bao auspicio di e empresanan estatal, manera haf di container, cu ta suma Afl. 140 miyon, Rekenkamer mester constata cu nan no a ni haya informacion tocante e consecuencia financiero total durante henter e periodo di pago. Na e momento aki caba, mientras cu falta como Afl. 600 miyon pa implementa ainda, ya caba nos ta papiando di hopi mas cu 2.000 miyon florin cu en total nos ta bay paga. Esaki ta haci e pregunta surgi, si ta recomendabel pa sigui cu implementacion di loke falta ainda di e proyecto, mirando e peso grandi cu loke tin haci caba, o cu mester termina di tur manera, manera e ringweg.
Pero e daño financiero ta un cos. Hopi serio ta e conclusion di Rekenkamer cu aparentemente nos organismonan, di departamento di gobierno te na otro institucionnan crea pa gobierno, aparentemente no ta capaz di impone un regimen apropia di administracion di proyecto. E impresion cu lectura di henter e rapport aki ta duna ta cu gobierno, es decir e gabinete, simplemente tabata impone su deseonan y no tabatin suficiente contra peso, no solamente profesional pero tambe di curashi, pa exigi implementacion corecto y realistico di e obranan. Ta increibel pa suma tur e momentonan den e rapport aki cu Rekenkamer ta constata cu informacion no ta disponibel, cu cierto control no a ser haci o cu e mecaniconan di control no t’ey, etc. Mas grave ainda ta ora nos realisa cu aki ta e organo di control mas halto di nos gobernacion ta papia, cu nan simplemente no a haya, lagando den duda si ta pa inexistencia di e datonan o pa falta di boluntad pa entrega loke nan ta pidi, o miho ainda, lo mester por exigi.
Aki ta unda lo mester bin un cambio grandi, cu sigur mester encera tambe un ampliacion di contraloria pa exigi y haya informacion, cu consecuencia hudicial pa esunnan cu no ta obedece. Tambe ta bira tempo pa nos mehora e sistema di responsabilisacion di e mandatarionan concerni. Ta realmente algo di otro mundo cu e ministro cu tabatin un papel central den e asunto aki esun cu no ta ‘give a damn’ ta simplemente nenga di duna Rekenkamer un contesta riba e rapport aki y esey no tin ningun consecuencia. Mañan e lo ta sinta trankilamente den parlamento pa critica e actual gabinete ora nan mester bay haci reparacion den e daño cu e señor aki a causa. No tin ley pa obliga un ministro contesta… Y tin algo mas. Con por ta cu Rekenkamer ta sin un camara completo pa tuma decision pa tanto tempo. E rapport ta di 2016… Laga nos spera cu esaki no a sucede a proposito, pero tabata puro casualidad. Di tur manera esaki no por sucede den un pais ordena.


text:
Windows Phone
Windows Phone (abreviá WP), ta un sistema operativo mobil, desaroyá pa Microsoft, komo suksesor di Windows Mobile. El a keda lansá na aña 2010 ku e sistema operativo Windows Phone 7. Al kontrario di su predesesor, Windows Phone ta enfoká riba e merkado general na lugá di solamente e merkado di empresa. Ku Windows Phone, Microsoft ke trese un interface di usario nobo ku ta integra varios di su propio servisionan manera OneDrive, Skype i Xbox Live den e sistema operativo. Windows Phone ta kompetí direktamente ku e sistemanan operativo mobil major, kual ta Android di e kompania Google i iOS di kompania Apple. E lastu vershon disponibel i definitivo ta ser yamá Windows Phone 8.1, kual a keda lansá riba 14 di aprel 2014.
Debí na e evendente fragmentashon di su sistemanan operativo, Microsoft a anunsia den januari 2015 ku e lo baha trabou riba Windows Phone i a opta pa focus riba un solo sistema mobil mas versatil ku yama Windows 10, disponibel pa tur tipo di plataforma (telefon mobil inteligente, tablet i Kompiuter).


text:
ORANJESTAD – Pa cada biaha of dia of parti di dia cu gobierno no permiti of stroba e directiva di Fundacion Lotto pa Deporte pa haci su trabou, gobierno ta haya un multa di 2.500 florin, te na un maximo di 2.5 miyon florin. Asina huez a dicta den un sentencia diaranson den un caso cu e fundacion a entama contra gobierno di Aruba (lesa: minister di Deporte Dangui Oduber). Huez a haya legalmente proba cu despues di e sentencia di 7 di februari 2018, cu gobierno no a laga e fundacion haci su trabou (manera mester ta ) y a bay di acuerdo cu e fundacion pa impone un multa na gobierno si e continua stroba trabou di e fundacion. Algo cu normalmente huez no ta haci pasobra ta spera cu gobierno ta serio suficiente pa cumpli cu un sentencia di huez.
E CASO
Fundacion Lotto pa Deporte a hiba e gobierno corte, argumentando cu e mandatario cu ta responsabel pa e fundacion, no ta laga e fundacion haci su trabou. Como muestra, a uza parti di un conferencia di prensa di dia 7 di februari 2018 pa establece nan punto. Durante e caso, a uza suficiente citado di e conferencia pa establece cu Oduber no ta di acuerdo cu e sentencia. Ademas e directiva a presenta entre 13 pa 14 carta/email como corespondencia corespondencia cu a bay entre nan y e respectivo minister, unda cu ta sea pidi, of ordena pa tuma cierto accionnan, cu den bista di e directiva, ta stroba nan di funciona y opera manera mester ta. Mirando e situacion ey, e directiva a haya necesario pa pidi huez impone e multa. Gobierno a refuta e acusacion aki y a pidi pa laga e fundacion carga e gastonan di e caso.
HUEZ
Den e sentencia, huez ta mustra cu den e caso aki no ta cuestion si gobierno no a of ta cumpliendo cu e sentencia di dia 3 di januari 2018 (unda cu a pidi pa retiro di henter e directiva pero no a logra esey), pasobra gobierno ta cumpliendo cu e sentencia ey y no a retira e trahadornan (aunke den corespondencia a purba haci esaki basa riba otro argumentonan presenta den corte). Loke ta e esencia, ta si ta necesario pa huez impone un multa na gobierno pa incumplimento di e sentencia anterior di dia 7 di februari 2018. Segun huez, a keda demostra den corte cu e minister ta cuestiona e sentencia anterior y no tin intencion di sea cumpli completo of parcialmente cu e sentencia di dia 7 di februari 2018, basa riba e minister su comportacion den e ultimo lunanan. Segun huez, den corespondencia e mandatario ta cuestiona decisionnan tuma, ta haci peticionnan irrealistico (kier contesta riba preguntanan den un tempo no razonable), y hopi biaha ta actua como si fuera e fundacion ta un extencion di su ministerio. Huez a mustra cu manera cu a dicta den e sentencia di dia 7 di februari 2018, e minister berdad tin derecho riba su opinion, pero esey no kier men cu e tin razon. Y si e minister kier cuestiona e sentencia, e tin cu apela esaki manera e proceso ta provee. Analisando tur e puntonan treci den corte durante e caso ultimo (di dia 4 di mei 2018), huez a mustra proba cu tin suficiente indicacion y motibo pa pensa cu e minister no a y no lo sigui tene su mes na e sentencia, y como tal ta necesario pa impone un multa. Esey no ta nifica sinembargo segun huez, cu e minister no por haci un peticion na e fundacion of pidi e fundacion pa informacion ora cu e mester. Pero e si esey resulta den un actuacion cu ta stroba e operacion di e fundacion, e huez lo impone e multa mesora. NoticiaCla a pidi reaccion di e mandatario, pero te ainda esaki no a resulta posibel. Por lesa e sentencia completo AKI.
Source: NoticiaCla http://www.noticiacla.com/news/12747


text:
For di president di sindicato SPA, Sr. Edgard Maduro, redaccion di Masnoticia a ricibi e siguiente comunicado:
“Como presidente di SPA mi kier a informa tur miembro cu un colega a dicidi den nomber di miembronan pa manda prensa un communicado bisando cu lo ta rabia cu SPA y alaves ta pidi un reunion cu SPA pa dicidi e futuro. Ata aki e carta manda door di e colega den boso nomber. Ami como voorzitter ta haya un lastima cu e colega aki enbez di enfoka riba e prioridadnan di nos miembronan ta bay saca algo asina enbez sabiendo e como ex miembro di bestuur cu bo mester manda e carta pa mi y no prensa. ATROBE mi ta enfatisa cu mi a pidi miembronan disculpa caba pesey. Awor nos kier un bestuur di “ja knikkers” mane nan tabata of nos kier drecha cos. Y drecha cos ta NOS tur tin cu hac’e hunto. Te aki e asunto di e colega ey”.
Te asina leu e comunicado di presidente di sindicato SPA, Sr. Edgard Maduro.


text:
ORANJESTAD – Despues di e evento di MMA ayeranochi conocido Judoka di Aruba Fiderd Vis a wordo tira pa arma di candela. Tabata pa mas o menos 1:40am cu informe ta drenta serca Cuerpo Policial cu lo tin un tiramento a tuma lugar na Beaujonstraat, cerca di Aruba Entertainment Center.
Fiderd Vis a atende e evento di MMA y ta despues di e evento na caminda pa su auto lo e mester a drenta den un discussion na unda malechornan ta saca arma di candela y ta los tiro riba su persona. Nos a bin compronde cu Fiderd Vis ta fuera di peliger y cu authoridadnan ta investigando e caso.
Nos di Sports Zone Aruba ta manda palabra di forsa na Judoka Arubano Fiderd Vis.


text:
Den 2017 habitantenan di Boneiru a sinti nan mes mas seif ku den 2013. Mas ku 80 porshento di e habitantenan a indiká ku nunka nan a sinti nan mes insigur aña pasá. Den 2013 esei tabata ainda 67,4 porshento. E habitantenan a duna siguridat den nan propio besindario un 7,7 komo sifra di rapòrt. Kuater aña anterior esei tabata 7,3. Esei ta sali na kla for di e asina yamá ‘Omnibusenquête Caribisch Nederland’ ku CBS a tene na Boneiru na 2017.
Mas ku 40 porshento di e habitantenan di Boneiru tabata di opinion den 2017 ku no tabatin kriminalidat den nan mes besindario, mes tantu habitante a raportá tiki kriminalidat. Di otro banda 6 porshento di e habitantenan sí a haña ku tabatin hopi kriminalidat den nan propio besindario. Esei ta komparabel ku 2013. Habitantenan di Boneiru ménos frekuente a duna di konosé ku kriminalidat ta sosodé den nan mes besindario, kompará ku habitantenan di Hulanda Oropeo. Den 2017, 19 porshento di hulandesnan oropeo a bisa ku no sa tin kriminalidat den nan mes besindario, 64 porshento a raportá tiki kriminalidat i 9 porshento a raportá hopi kriminalidat.
Ora ku a puntra habitantenan di Boneiru si kriminalidat den nan bario a oumentá, baha òf a keda igual aña pasá, mayoria hende a kontestá ku esaki a keda igual.
Gran mayoria ta raportá molèster den besindario
Den 2017, 70 porshento di e habitantenan di Boneiru a raportá molèster den nan mes besindario. Esei ta mas abou ku na Hulanda Oropeo (93 porshento). Habitantenan di Boneiru a menshoná mas bia molèster di tráfiko. Mas di mitar di e isleñonan a raportá e tipo di molèster aki aña pasá den nan besindario, partikularmente korementu di vehíkulo muchu duru. Kasi 40 porshento di e habitantenan tabata tin molèster di dekadensia físiko manera pupu di bestia i potoshi riba kaya, mobilario di kaya distruí i/òf muraya- òf edifisionan sushá.
Ménos di 30 porshento di e habitantenan di Boneiru a señalá molèster sosial den nan besindario, manera hende burachi òf hóbennan ku ta slènter riba kaya. Na Hulanda Oropeo ta señalá molèster di tráfiko, dekadensia físiko i molèster sosial mas bia ku na Boneiru.
Kantidat di molèster raportá a baha den 2017 kompará ku 2013
E kantidat di siudadanonan di Boneiru ku den 2017 a raportá molèster den nan bario ta mas abou ku den 2013. Na 2013 kasi 80 porshento a duna di konosé ku molèster den besindario tabata un problema masha komun. A indiká den 2017 mes tantu bia molèster di tráfiko. Dekadensia físiko i molèster sosial a wòrdu raportá ménos frekuente.
Mas ku un terser parti di habitantenan di Boneiru ta indiká ku nan mes ta eksperensiá molèster
A puntra e habitantenan ku a indiká ku tin molèster den besindario, den ki grado nan mes a eksperensiá molèster di esaki. E habitantenan di Boneiru a indiká den 35 porshento di e kasonan den 2017 ku nan a eksperensiá hopi molèster den besindario. Mas ku un kuart di e habitantenan a bisa ku nan tabatin hopi molèster di tráfiko, mas ku 10 porshento a indiká ku nan a eksperensiá molèster di dekadensia físiko i 7 porshento a duna di konosé ku nan a eksperensiá molèster sosial. Esaki ta komparabel ku e molèster eksperensiá den 2013. Na Hulanda Oropeo mas hende a eksperensiá molèster den besindario ku na Boneiru, esta 44 porshento.
Kasi mitar di habitantenan di Boneiru no ta satisfecho ku gobièrnu
Di e habitantenan di Boneiru 46 porshento a duna di konosé ku nan no ta satisfecho ku funshonamentu di gobièrnu ora ta trata e forma kon ta atendé ku kalidat di bida i siguridat. 17 porshento di e habitantenan a bisa ku nan sí ta satisfecho al respekto.
Tokante funshonamentu di polis e habitantenan di e isla tabata mas positivo. 43 porshento tabata satisfecho ku esei, 17 porshento no tabata satisfecho. Di e habitantenan 42 porshento tabata di opinion ku polis ta kombatí kriminalidat ku éksito, i 22 porshento no tabata di akuerdo ku e ponensia aki.
Kasi 60 porshento tabata di akuerdo ku e ponensia ku polis na Boneiru lo hasi lo máksimo pa yudabo, ora ku esei ta realmente importante. 14 porshento no tabata di akuerdo ku esaki.
Na Sint Eustatius i Saba ta hasiendo e Omnibusenquête na e momentunan aki. Mas lat den e aña aki lo publiká e resultadonan di e persepshon di siguridat na Sint Eustatius i Saba.
Fuente:
Maatwerk:
Oordeel politie overheid criminaliteit Bonaire 2017
https://www.cbs.nl/nl-nl/maatwerk/2018/11/oordeel-politie-overheid-criminaliteit-bonaire-2017
Statline:
Caribisch Nederland; overlast in buurt, persoonskenmerken:
https://opendata.cbs.nl/statline/#/CBS/nl/dataset/82557NED&D1=0,5,10,14-16&D2=0&D3=0&D4=a&D5=a&HD=180308-1004&HDR=T,G4&STB=G3,G1,G2
Caribisch Nederland; slachtofferschap criminaliteit, persoonskenmerken:
https://opendata.cbs.nl/statline/#/CBS/nl/dataset/82559NED&D1=a&D2=0&D3=0&D4=a&D5=a&HD=180308-1000&HDR=T,G4&STB=G3,G1,G2
Caribisch Nederland; (on)veiligheidsbeleving, persoonskenmerken:
https://opendata.cbs.nl/statline/#/CBS/nl/dataset/82558NED&D1=a&D2=0&D3=0&D4=a&D5=a&HD=180308-1004&HDR=T,G4&STB=G3,G1,G2
Splikashon:
Teksto den e lenk: diestres tipo di molèster
A puntra esnan ku a kontestá e enkuesta pa loke ta trata 13 tipo di molèster si esakinan sa sosodé den nan mes besindario. Si ta asina, a puntra despues den ki grado nan mes ta eksperensiá molèster di esakinan: hopi, un tiki òf no tin molèster.
Ta trata di e siguiente formanan di molèster:
1. Potoshi riba kaya;
2. Mobilario di kaya distruí, manera baki di sushi, banki òf hòki pa warda riba konvoi;
3. Muraya- òf edifisionan sushá;
4. Pupu di bestia riba asera òf riba kaya;
5. Korementu muchu duru;
6. Problemanan di parker, por ehèmpel vehíkulonan ku ta parker robes òf muchu beheit;
7. Komportashon agresivo den tráfiko;
8. Hende burachi riba kaya;
9. Uso òf bendementu di droga, por ehèmpel riba kaya òf den coffeeshop;
10. Molèster di negoshinan di hóreka manera bar, restorant òf snèk;
11. Molèster di parti di habitantenan di bario;
12. Hendenan ku ta ser molestiá riba riba kaya;
13. Hóbennan ku ta slènter rònt.
Dekadensia físiko ta enserá e siguiente tiponan di molèster:
1. Potoshi riba kaya;
2. Mobilario di kaya destruí, manera baki di sushi, banki, òf hòki pa warda riba konvoi;
3. Muraya- òf edifisionan sushá;
4. Pupu di bestia riba asera òf riba kaya.
Molèster sosial ta enserá e siguiente tiponan di molèster:
1. Hende burachi riba kaya;
2. Uso òf bendementu di droga, por ehèmpel riba kaya òf den coffeeshop;
3. Hendenan ku ta ser molestiá riba kaya;
4. Hóbennan ku ta slènter rònt.
Molèster di tráfiko ta enserá e siguiente tiponan di molèster:
1. Korementu muchu duru;
2. Problemanan di parker, por ehèmpel vehíkulonan ku nan ta parker robes òf muchu beheit;
3. Komportashon agresivo den tráfiko.
Demas molèster ta enserá e siguiente tiponan di molèster:
1. Molèster di negoshinan di hóreka manera bar-, restorant- òf snèknan;
2. Molèster di parti di habitantenan di bario.


text:
LONDON, Gran Britania- E caso di e mucha Alfie Evans a yega na un di su etapanan mas critico dialuna anochi.
E baby di 23 luna, cu ta sufri di un malesa straño cu te ainda no tin cura, a wordo kita di e respieracion artificial, autorisa door di e tribunal, según su tata Tom Evans.
Una bes nan cu nan a kit’e for di e machine, e mucha, hospitalisa na Liverpool (noordwest di Inglatera), a sigui hala rosea pa su mes, aunke el a haya oxigeno pa mantene stabiel.
“Awo e ta cu zuurstof. E no ta cambiando su manera di hala rosea, pero e ta dunando su curpa oxigeno. E ta luchando pa sobrevivi”, Evans a bisa dialuna anochi pafo di e hospital.
Mei mei di februair, e Corte Superior a duna permiso na e hospital pa kita e machine cu tabata conecta na e mucha, Alfie.
E mucha tabata den e hospital aki for di december 2016, despues di cu el a wordo diagnostica pa un malesa neurologico degenerativo cu dokternan no tabata por a diagnostica di manera definitivo.
E hospital a argumenta cu pa mantene Alfie na vida no ta na e “miho interes” pa e mucha. Ademas cualkier tratamento adicional no solamente ta inutil, sino tambien “cruel y inhumano”.
Pero su mayornan ta kere cu por tin mas tratamento y ta desea pa otro dokternan evalua nan yiu.
Algun persona cu ta apoya e mayornan a realisa un vigilia pafo di hospital durante e anochi di dialuna. Mas trempan manifestantenan a purba drenta e hospital, pero a wordo impedi door di polis.
Papa Fransisco tambe a reitera su apoyo na e famia por medio di un mensahe ariba Twitter.
Hiba Alfie Italia
Un di e speransanan di e mayornan ta cu Alfie wordo hiba pa e hospital Bambino Gesu na Roma, cual ta relaciona cu Vaticano, pa e wordo atendi.
E oficina di abogado di Christian Legal Center, cu ta representa e mayornan di Alfie, a declara cu “contra tur expectativa di e dokternan, Alfie a sobrevivi hopi mas di loke dokternan a pensa”.
E abogado Paul Diamond a solicita na Corte Superior pa e hospital ofrece e facilidadnan pa e traslado di Alfie pa Italia, unda tin dokternan dispuesto pa ricibi e criatura.
Esaki despues di e dialuna, e Ministerio di Asuntonan Exterior di Italia a concede Alfie e nacionalidad Italiano cu e speransa di cu lo permiti “un traslado di biaha”.
Sin embargo, e hues Anthony Hayden a rechasa e peticion. “Esaki ta representa e capitulo final di e caso di e mucha extraordinario”.
Mayornan di e mucha a bisa di lo apela e sentencia den Corte di Casacion pa wordo permiti pa hiba e mucha Italia.
Fuente: BBC
Mayornan ta perde caso den Corte pa no desconecta nan yiu for di machine
LONDON, Gran Britania- E caso di e mucha Alfie Evans a yega na un di su etapanan mas critico dialuna anochi.


text:
Íris Stefanelli
Irislene "Íris" Stefanelli (nansé juli 23, 1979 na Tupã, São Paulo, Brazil) ta un aktris brazilera personalidat di television, í tv hostess. Fo'i maart na juli 2007, e muhe a traha komo un co-host na Transalouca (Transamérica pop radio) í a aktua den theater. awendía, e ta e host di e programa TV Fama.
Nansé na Tupã, un suidat oksidente di stad São Paulo, e prome yiu di Antonio Carlos Stefanelli í Aparecida Clarice Stefanelli, un famía di poko rekurso finansiero, Íris Stefanelli tábata kria den Uberlândia, Minas Gerais.
Íris a studia verpleegkunde na kolegio te e penultimo periodo í a traha komo un bendedora standalone na apoyo su estudionan. Su prome aparensia den televishon tábata den e reality show Big Brother brazil 7th edishon, fo'i kuá e tábata eliminá den e di 7 siman. E tábatin un rol spesial den e mesun realidat mustra den Argentina.
Career[editá | editá fuente]
Televishon[editá | editá fuente]
Despues su participation den Big Brother Brazil, Íris tábata invitá na host TV Fama, e program displays informashon di events ku artists í celebrities, ku Nelson Rubens í Adriana Lessa.


text:
Karta di Parlamentario Cooper (MFK): Minister Zita Jesus Leitu ke basha edifisio di yu di Kòrsou abou pero esun di ulandesnan Europeo na Pietermaai ílegal traha i ku veredikto di korte ba bashe, silensio hermétiko
Tópiko: Di Pushi SI, di miaoo NO…. ?
Honorabel Sra. minister Jesus-Leito,
Frakshon di MFK a keda asombra kon minister a bai den Penstraat pa tuma nota di e situashon di un projekto turístiko di un YU DI KORSOU pa wak si ta bash’e abou of e ta keda para. Mientras minister por a pasa na Pietermaai mesora i wak tantisimo violashonnan ku kuementu di tereno i konstrukshonnan inlegal ku Hulandesnan Europeo a kometé den Pietermaai. Ta fresku den nos memoria kon den kaso di Pietermaai 30, Hues a dikta sentensia ku mester basha un konstrukshon inlegal abou i bo antesesor NO a bash’e abou. Anto di un YU DI KORSOU ku tin un projekto turistiko na Penstraat SI ela tuma desishon pa bash’e abou, sin sikiera tabatin un desishon di korte. Kiemen di Pushi SI, pero di MIAOO NO.
Nos di MFK ta sali for di e punto di bista ku Turismo ta e pilar ekonómiko mas importante di nos Pais. I nos mester kuida e pilar aki mas tantu posibel, pasobra ta e pilar Ekonómiko aki ta produsí e sèn ku ta drenta nos Pais pa mantené un bon balanse di pago di Kòrsou. Pues e sèn ku ta drenta nos ekonomia ku nos tur por porbechá di dje pa kumpra tur nos kosnan ku nos mester.
Den e kuadro aki, nos tin nos kosta súr (zuidkust) ku Dios a bendishoná nos kun’e, ku ta brinda nos ku awanan trankil kristalino, dushi pa landa i rekrea, ku un bista impreshonante riba laman Karibe. Esaki ta algu ideal tantu pa nos lokalnan, komo turistanan ku ta bishitá nos isla. Nos di MFK ta di opinion ku mester optimalisá nos kosta súr (zuidkust) pa mas tantu hende posibel por disfrutá di dje. Tantu nos hendenan lokal, pero tambe Turismo. Pesei nos no por komprondé kon un gobernante drechi, por hinka den su kabes pa tuma un desishon pa basha un projekto turístiko abou. Anto pa kolmo di un Yu di Korsou. Anto djis un par di meter mas abou kaminda ku hues a dikta
sentensia pa basha un edifisio konstruí inlegal abou di un Hulandes Europeo, esei si e no ta basha abou.
Hasiendo uso di artikulo 96 di reglamentu di orden nos ta hasi minister Jesus-Leito e siguiente preguntanan:
- Minister ta di akuerdo ku Frakshon di MFK ku Turismo ta un pilar importante pa desaroyo ekonomiko di nos pueblo ?
- Minister ta di akuerdo ku, mas bien, nos mester sigui duna impuje na desaroyadó nan pa bini ku projektonan turístiko ku produsí kuponan di trabou pa yunan di Kòrsou ?
- Minister ta kompartí e opinion di Frakshon di MFK ku nos kosta súr (zuidkust) mester por ser kompartí ku mas tantu hende posibel por disfrutá di dje ? Pues tantu nos hendenan lokal, pero tambe turistanan ku ta bini ku e sèn pa gasta den nos Pais.
- Minister ta na altura ku atraves di añanan Hulandesnan Europeo a kue terenonan di gobièrnu i konstruí inlegal den area di Pietermaai i ku hasta Hues a dikta pa basha un edifisio abou i ku gobièrnu te ku awe no a bash’e abou ?
- Minister por informá Parlamento dikon Gobièrnu kier basha esun di e YU DI KORSOU SI abou i di e Hulandes Europeo NO?
- Minister por informá Parlamento ta kuantu hende tin kontra di e projekto di e Yu di Kòrsou aki den Penstraat ? Paosbra nos a kompronde ku ta un bisiña ta kontra i ta hasi komo sifuera ku ta masha hopi hende ta kontra. Ta nan so ke biba ? Zuidkust ta di nos tur i ta nos tur mester por disfrutá di dje.
- Minister por manda pa Parlamentu konsehonnan aktualisá di tantu Buro DomeinBeheer, komo di R.O.P. riba e kaso ku minister a bai wak na Penstraat resientemente ? Nos ta pidi esunan aktualisá, pasobra nos tur sá kaba kon e hefe anterior di R.O.P. su opinion tababa.
Frakshon di MFK ta spera ku minister Jesus-Leito ta un minister di KONSTRUI kos bon pa nos pueblo. NO un minister di basha kos abou. Pues nos di MFK ta spera ku minister sá di laga e balanse pisa mas tantu den produsí kuponan di trabou pa nos pueblo, enbes di bai tras di un grupito chikitu barika yen, ku ke mira nos pueblo sigui bira mas pober.
Atentamente,
Charles Cooper
Frakshon MFK


text:
CuaternoCuaterno tiene 8 letras
Definición de cuaterno aquí
Resultados de búsqueda:
Resultados de imágenes:
Youtube: cuaterno
Nube de palabras :
- cuaterno xuaterno vuaterno fuaterno duaterno cyaterno chaterno cjaterno ciaterno c8aterno c7aterno cuzterno custerno cuwterno cuqterno cuarerno cuaferno cuagerno cuayerno cua6erno cua5erno cuatwrno cuatsrno cuatdrno cuatrrno cuat4rno cuat3rno cuateeno cuatedno cuatefno cuatetno cuate5no cuate4no cuaterbo cuatermo cuaterjo cuaterho cuaterni cuaternk cuaternl cuaternp cuatern0 cuatern9